open-index/open-wikipedia-markdown huggingface dataset:
রেহানা জলি

**রেহানা জলি** হচ্ছেন একজন বাংলাদেশী চলচ্চিত্র অভিনেত্রী। তিনি চলচ্চিত্রে সাধারণত পার্শ্ব চরিত্রে অভিনয় করে থাকেন। ১৯৮৫ সালে *[[মা ও ছেলে]]* চলচ্চিত্রে অভিনয়ের মাধ্যমে বাংলাদেশের চলচ্চিত্র শিল্পে তার অভিষেক ঘটে। প্রথম চলচ্চিত্রেই তিনি শ্রেষ্ঠ পার্শ্বচরিত্রে অভিনেত্রী বিভাগে জাতীয় চলচ্চিত্র পুরস্কার অর্জন করেন।

## কর্মজীবন
### ১৯৮০-এর দশক
রেহানার কর্মজীবন শুর হয় আশির দশকের শুরুতে টেলিভিশনে অভিনয় দিয়ে। এসময়ে তিনি বদরুন্নেসা আব্দুল্লাহ পরিচালিত *উজান চরের দুলি* টেলিভিশন নাটকে দুলি চরিত্রে অভিনয় করেন। পাশাপাশি তিনি মঞ্চ নাটকেও অভিনয় করেন। তার প্রথম অভিনীত মঞ্চ নাটক বিধায়ক ভট্টাচার্যের নির্দেশনায় *তাইতো*। তার চলচ্চিত্রে অভিষেক হয় ১৯৮৫ সালে কামাল আহমেদ পরিচালিত *[[মা ও ছেলে (চলচ্চিত্র)|মা ও ছেলে]]* চলচ্চিত্রে। এই চলচ্চিত্রে মমতা চরিত্রে অভিনয়ের জন্য তিনি ১০ম জাতীয় চলচ্চিত্র পুরস্কারে শ্রেষ্ঠ পার্শ্বচরিত্রে অভিনেত্রী বিভাগে পুরস্কার অর্জন করেন। পরে *[[বিরাজ বৌ (১৯৮৮-এর চলচ্চিত্র)|বিরাজ বৌ]]*, *প্রতীক্ষা*, *গোলমাল*, *প্রায়শ্চিত্ত*, *নিষ্পাপ* চলচ্চিত্রে নায়িকা চরিত্রে অভিনয় করেন।

### ১৯৯০-এর দশক
১৯৯৪ সালে তিনি এ জে মিন্টুর *প্রথম প্রেম* চলচ্চিত্রে পার্শ্ব অভিনেত্রী হিসেবে প্রথম মায়ের ভূমিকায় অভিনয় করেন। পরে ১৯৯৬ সালে জাকির হোসেন রাজু পরিচালিত *[[জীবন সঙ্গী]]* ও বাদল খন্দকার পরিচালিত *[[স্বপ্নের পৃথিবী]]*তে সালমান শাহের মায়ের চরিত্রে অভিনয় করেন।

### ২০০০-এর দশক

### ২০১০-এর দশক
২০১১ সালের ঈদুল ফিতরে মুক্তি পায় তার অভিনীত মনতাজুর রহমান আকবর পরিচালিত *ছোট্ট সংসার*, মোহাম্মদ হোসেন-বদিউল আলম খোকন পরিচালিত *[[বস নাম্বার ওয়ান]]* ও রাজু চৌধুরীর *প্রিয়া আমার জান*।
২০১৩ সালে রেহানা বিজ্ঞাপন নির্মাতা আশফাক উজ্জামান বিপুলের নির্দেশনায় *প্রাণ ম্যাংগো জুস*-এর বিজ্ঞাপনে মডেল হন। এ বছর পি এ কাজল রচিত ও পরিচালিত ভালোবাসা আজকাল চলচ্চিত্রে অভিনয় করেন। ২০১৪ সালে রেহানা মাসুদ পথিক পরিচালিত নির্মলেন্দু গুণ রচিত কবিতা অবলম্বনে নির্মিত নেকাব্বরের মহাপ্রয়াণ ছবিতে অভিনয় করেন। একই বছর আবুল কালাম আজাদের *[[অনেক সাধনার পরে]]* ছবিতে অভিনয় করেন। ২০১৫ সালে *মা বাবা সন্তান* ছবিতে তার অভিনয় সেই বছরের সবচেয়ে বাজে পার্শ্ব অভিনেত্রীর কাজ বলে অভিহিত করা হয়েছে।

## চলচ্চিত্রের তালিকা
;চাবি

## পুরস্কার ও সম্মাননা
* **[[জাতীয় চলচ্চিত্র পুরস্কার (বাংলাদেশ)|জাতীয় চলচ্চিত্র পুরস্কার]]**
** ১৯৮৬ - **বিজয়ী:** শ্রেষ্ঠ পার্শ্বচরিত্রে অভিনেত্রী - মা ও ছেলে (১৯৮৫)

## আরও দেখুন
* খালেদা আক্তার কল্পনা

## তথ্যসূত্র

## বহিঃসংযোগ
* 
* 

বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর বাংলাদেশী অভিনেত্রী
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:বাংলাদেশী নাট্য অভিনেত্রী
বিষয়শ্রেণী:বাংলাদেশী মঞ্চ অভিনেত্রী
বিষয়শ্রেণী:শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:ঢাকার অভিনেত্রী
বিষয়শ্রেণী:২১শ শতাব্দীর বাংলাদেশী অভিনেত্রী
আবুল কালাম আজাদ (দ্ব্যর্থতা নিরসন)

**[[আবুল কালাম আজাদ]]** হলেন একজন ভারতীয় স্বাধীনতা সংগ্রামী, শিক্ষাবিদ ও সাংবাদিক।

**আবুল কালাম আজাদ** দিয়ে আরও বুঝানো হয়:
## ব্যক্তিত্ব
* আবুল কালাম আজাদ (অধ্যাপক) - ফারইস্ট ইন্টারন্যাশনাল ইউনিভার্সিটির উপাচার্য।
* আবুল কালাম আজাদ (রসায়নবিদ) - বঙ্গবন্ধু শেখ মুজিবুর রহমান বিশ্ববিদ্যালয়, নওগাঁর প্রথম উপাচার্য।
* আবুল কালাম আজাদ (বুদ্ধিজীবী) - (জন্ম: ১ জানুয়ারি, ১৯৩৩ - মৃত্যু: ডিসেম্বর ১৫, ১৯৭১) - একজন বাংলাদেশী গণিতবিদ ও শিক্ষাবিদ।
* আবুল কালাম আজাদ (গাইবান্ধার রাজনীতিবিদ) - বাংলাদেশী রাজনীতিবিদ, সংসদ সদস্য ও প্রাক্তন তথ্যমন্ত্রী।
* আবুল কালাম আজাদ (জামালপুরের রাজনীতিবিদ) - বাংলাদেশী রাজনীতিবিদ, সংসদ সদস্য।
* আবুল কালাম আজাদ (রংপুরের রাজনীতিবিদ) - বাংলাদেশী রাজনীতিবিদ ও রংপুর-৬ আসনের সাবেক সংসদ সদস্য।
* আবুল কালাম আজাদ (নোয়াখালীর বীর বিক্রম) - বাংলাদেশের স্বাধীনতা যুদ্ধের বীর বিক্রম খেতাবপ্রাপ্ত একজন বীর মুক্তিযোদ্ধা।
* আবুল কালাম আজাদ (রাজনীতিবিদ, জন্ম ১৯৫৭) - বাংলাদেশের প্রধানমন্ত্রীর সাবেক মুখ্য সচিব।
* আবুল কালাম আজাদ (সুবেদার) - - বাংলাদেশের স্বাধীনতা যুদ্ধের বীর বিক্রম খেতাবপ্রাপ্ত একজন বীর মুক্তিযোদ্ধা।
* আবুল কালাম আজাদ (সাংবাদিক) - বাংলাদেশের রাষ্ট্রীয় সংবাদ সংস্থা বাংলাদেশ সংবাদ সংস্থার (বাসস) সাবেক প্রধান সম্পাদক ও ব্যবস্থাপনা পরিচালক।
* আবুল কালাম আজাদ (চিকিৎসক) - বাংলাদেশী চিকিৎসক ও স্বাস্থ্য অধিদপ্তরের মহাপরিচালক।

## আরও দেখুন
* আবুল কালাম (দ্ব্যর্থতা নিরসন)
* আবুল কালাম আজাদ চৌধুরী - বিশ্ববিদ্যালয় মঞ্জুরী কমিশন (ইউজিসি)’র সাবেক চেয়ারম্যান।
* এস এম আবুল কালাম আজাদ - দশম জাতীয় সংসদে ঢাকা-১৭ আসনের সংসদ সদস্য।
* এস এম আবুল কালাম আজাদ, ঢাকা-১৭ আসনের সংসদ সদস্য।
* আজাদ আবুল কালাম -বাংলাদেশী অভিনেতা ও নাট্যকার।
* আবুল কালাম বীর প্রতীক -বীর প্রতীক খেতাব প্রাপ্ত মুক্তিযোদ্ধা।
* আবুল কালাম (মুক্তিযোদ্ধা) -বীর প্রতীক খেতাব প্রাপ্ত মুক্তিযোদ্ধা।
* আবুল কালাম আজাদ (যুদ্ধাপরাধী)  -বাংলাদেশী রাজনীতিবিদ, টিভিব্যক্তিত্ব এবং বাংলাদেশের স্বাধীনতা যুদ্ধের একজন দণ্ডপ্রাপ্ত যুদ্ধাপরাধী।
* মোঃ আবুল কালাম আজাদ (রাজশাহীর রাজনীতিবিদ)
ট্রোজান যুদ্ধ

থাম্ব|ট্রোজান যুদ্ধ এবং ট্রয় নগরী
গ্রীকপুরাণ অনুযায়ী দীর্ঘ দশ বছর ব্যাপী রক্তক্ষয়ী ট্রয় যুদ্ধ সংগঠিত হয় দার্দেনালিসের পশ্চিমে ( আধুনিক তুরস্কের হিসারলিক ) ট্রয় নগরীর সম্মুখে ( স্ক্যামান্ডার নদীর তীরে )  খৃষ্টপূর্ব ১১৯৪ সালে এবং সমাপ্ত হয় ১১৮৪ সালে যদিও ব্রোঞ্জ যুগের এ যুদ্ধের সংঘটন-সময় নিয়ে আধুনিক ইতিহাসবিদরা মতবিরোধ করেন। দেব দেবীদের ষড়যন্ত্র, লোভ, নিষ্ঠুরতা ও পাগলামীর ফসল এ যুদ্ধ থেটিস-পুত্র অ্যাকিলিসের হস্তে ( গ্রীক: আখিলেউস/ আখিলেখ ) যুদ্ধের দশম বছরে প্রায়াম-পুত্র ও ট্রোজান সেনাপতি হেক্টরের ( গ্রীক: হেকতার ) মৃত্যুর মাধ্যমে চূড়ান্ত পরিণতির দিকে এগিয়ে যায়। দেবী অ্যাথিনার ছলনা, জিউস-পুত্র অ্যাপোলোর গাদ্দারী ও দেবরাজ জিউসের নীতিভঙ্গই হেক্টরের মৃত্যুর কারণ এবং হেক্টর ও প্রায়ামের সৎ ভাই ও টিথোনাস-পুত্র মেমননের পতন ট্রয়ের পতন নিশ্চিত করে দেয়। পরিশেষে অ্যাকিলিস, হেক্টর, প্যারিস, মেমনন ও প্রায়ামের মৃত্যু এবং ট্রয় নগরীর ধ্বংসের মাধ্যমে এ যুদ্ধ সমাপ্ত হয়। যদিও খোলা চোখে এ যুদ্ধে গ্রীকদের বিজয়ের পশ্চাতে ওডিসিয়াসের কাঠের ঘোড়া বা প্রায়ামের পুত্র হেলেনসের বিশ্বাসঘাতকতাকে মুখ্য কারণ হিসেবে বিবেচনা করা হয় কিন্তু আসল কারণটা ছিল জিউসের হাস্যকর মূর্খতা। দেবরাজ জিউস মানুষের সংখ্যা হ্রাসকল্পে মানুষে মানুষে এ সংঘাত সৃষ্টি করে। 
যদিও প্যারিসের হেলেনকে অপহরণ ও মাইসিনির রাজা আগামেমননের নেতৃত্বে স্পার্টার রাজা ও হেলেনের স্বামী মেনেলসের হেলেন উদ্ধার এ যুদ্ধের মূল কাহিনী অথবা ওডিসিয়াসের চাতুর্য, ট্রয়ের অগ্নিতে ভস্মীভূত হওয়া বা ট্রয়ে ব্যাপক গণহত্যা যুদ্ধ পরবর্তী সবচেয়ে আলোচিত বিষয় তবে সত্যটা হলো দেবরাজ জিউস দেবী হেরার অনুরোধে ট্রয়ের ধ্বংস নির্ধারণ করে। হাজার বছর ধরে পাঠকবর্গ ট্রয় যুদ্ধ নিয়ে আলোচনা করেছে বটে; প্যারিসের পাপ, হেক্টর বধ, মেমননের পতন, অ্যাকিলিসের ক্রোধ, প্যান্ডারুসের লোভ বা কাঠের ঘোড়ার ট্রয় নগরীর অভ্যন্তরীণ হওয়া ইত্যাদি কিন্তু এ যুদ্ধের মূল উৎস দেব-দেবীর লোভ ও মূর্খতার বিষয়টি সম্পূর্ণ উপেক্ষিত তখনও ছিল এবং এখনও আছে।

বিষয়শ্রেণী:পৌরাণিক যুদ্ধ
বিষয়শ্রেণী:ট্রোজান যুদ্ধ
বিষয়শ্রেণী:খ্রিস্টপূর্ব ১২শ শতাব্দী
প্রেমতোষ বসু

**প্রেমতোষ বসু** (?  - ১৫ এপ্রিল, ১৯১২) একজন স্বাধীনতা সংগ্রামী, জাতীয়তাবাদী সমাজকর্মী ও কবি।

## প্রারম্ভিক জীবন
পিতার নাম রাইচরন বসু। প্রেমতোষ বসু কলকাতার সেন্ট জেভিয়ার্স কলেজের মেধাবী ছাত্র ছিলেন। বাংলা এবং ইংরেজি লেখায় বিশেষ দখল ছিল তার। তাদের পারিবারিক ছাপাখানার ব্যবসা ছিল। *সন্ধ্যা* পত্রিকা তাদের Acme প্রেস থেকে ছাপা হত। ছাত্রাবস্থায় তার রবীন্দ্রনাথ ঠাকুরের সাথে যোগাযোগ হয়। তাদের বন্ধুত্ব ছিল দীর্ঘকাল। রবীন্দ্রনাথের বই ছাপা হত তাদের প্রেস থেকে। 'ক্ষণিকা' কাব্যগ্রন্থ তিনিই প্রকাশ করেন। কবির দ্বিতীয়া কন্যা রেনুকার বিবাহের যোগাযোগ প্রেমতোষ দায়িত্ব নিয়ে করেছিলেন তার আত্মীয়ের সাথে।

## সাহিত্য সাধনা
কবিতা লেখাতে সুনাম ছিল তার। শিবাজী উৎসব উপলক্ষ্যে ১৯০৪ খ্রিষ্টাব্দে বিপ্লবী সখারাম গনেশ দেউস্কর 'শিবাজীর দীক্ষা' নামক কাব্যসংকলন বের করলে রবীন্দ্রনাথের সাথে তার কবিতাও স্থান পায়।

## বিপ্লবী কর্মকাণ্ড
স্বদেশী আন্দোলন ও সশস্ত্র বিপ্লবীদের প্রতি গভীর সহানুভূতি ছিল প্রেমতোষ বসুর। কাষ্ঠব্যবসায়ী কলকাতাবাসী ধনবান পিতার বহু সম্পত্তির অংশ বিক্রি করে দেন বিপ্লবীদের টাকা পয়সার জোগাড় করার মহান উদ্দেশ্যে। অস্ত্র সংগ্রহ ও বোমা প্রস্তুতের জন্যে অনেক অর্থ ব্যয় করেন তিনি। শহীদ বিপ্লবী কানাইলাল দত্তের অন্ত্যেষ্টিক্রিয়ার জন্যে অর্থদান করেন। ১৯০৭ সালে বার্ন ও ই.আই.আর ধর্মঘট এবং সরকারি প্রেস ধর্মঘটের অন্যতম সংগঠক ছিলেন। আলিপুর বোমা মামলার পর ব্যারিস্টারি পড়ার অজুহাতে দেশ ত্যাগ করেছিলেন।

## মৃত্যু
ইংল্যান্ড গিয়ে চরম আর্থিক দুরবস্থায় পড়েন প্রেমতোষ বসু। ১৫ এপ্রিল, ১৯১২ খ্রিষ্টাব্দে উপযুক্ত শীতবস্ত্রের অভাবে নিউমোনিয়া আক্রান্ত হয়ে মর্মান্তিক মৃত্যু হয় তার। মৃত্যুকালে বয়েস হয়েছিল আনুমানিক ৫২ বছর।

## তথ্যসূত্র

বিষয়শ্রেণী:১৯১২-এ মৃত্যু
বিষয়শ্রেণী:ভারতীয় জাতীয়তাবাদী
বিষয়শ্রেণী:ব্রিটিশ শাসনামলে বাংলার বিপ্লবী
প্যাট্রিক প্যাটারসন

**বালফোর প্যাট্রিক প্যাটারসন** (; জন্ম: ১৫ সেপ্টেম্বর, ১৯৬১) জ্যামাইকার পোর্টল্যান্ড এলাকায় জন্মগ্রহণকারী সাবেক ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৮০-এর দশকের শেষভাগ থেকে ১৯৯০-এর দশকের শুরুর দিক পর্যন্ত ওয়েস্ট ইন্ডিজের পক্ষে ফাস্ট বোলার হিসেবে আন্তর্জাতিক ক্রিকেটে প্রতিনিধিত্ব করেছেন **প্যাট্রিক প্যাটারসন**।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা, অস্ট্রেলীয় ক্রিকেটে তাসমানিয়া ও ইংরেজ কাউন্টি ক্রিকেটে ল্যাঙ্কাশায়ার দলের প্রতিনিধিত্ব করেছেন।

## প্রারম্ভিক জীবন
মরিস ও ইমেলদা দম্পতির সন্তান তিনি। হ্যাপি গ্রোভ হাই স্কুল ও উলমার্স স্কুল থেকে জ্যামাইকা স্কুল সার্টিফিকেট লাভ করেন।

প্যাটারসনের বাবা ও দাদু জ্যামাইকার আঞ্চলিক পর্যায়ের ক্রিকেটে অংশগ্রহণ করেছিলেন। শৈশবকাল থেকেই ক্রিকেটে তিনি তার দক্ষতা প্রদর্শন করতে থাকেন। ১৯৮৩ সালে জ্যামাইকার পক্ষে অভিষেক ঘটে তার। ১৯৮৪ থেকে ১৯৯০ সালের মধ্যে ইংরেজ কাউন্টি চ্যাম্পিয়নশীপে ল্যাঙ্কাশায়ারের পক্ষে খেলেন। পাশাপাশি ১৯৮৪-৮৫ মৌসুমে তাসমানিয়ার পক্ষে শেফিল্ড শিল্ডে খেলেন।

## আন্তর্জাতিক ক্রিকেট
১৯৮৬ সালে মাইকেল হোল্ডিংয়ের অনুপস্থিতির কারণে আন্তর্জাতিক অঙ্গনে প্যাটারসনের আবির্ভাব ঘটে। সাবিনা পার্কে ইংল্যান্ডের বিপক্ষে টেস্ট অভিষেক হয় তার। তখন থেকেই তিনি বিশ্বের অন্যতম ফাস্ট-বোলাররূপে চিহ্নিত হন। আক্রমণাত্মক ও দ্রুতগতির অধিকারী প্যাটারসন অভিষেকেই সাত উইকেট দখল করেন। দলে নিজস্থান বহাল রেখে নতুন বলে বোলিংয়ে আক্রমণে নেতৃত্ব দিতেন। ইংল্যান্ডের উদ্বোধনী ব্যাটসম্যান গ্রাহাম গুচ মন্তব্য করেন যে, প্যাটারসনের ফাস্ট বোলিং বেশ ভীতিদায়ক ছিল।

১৯৮৭-৮৮ মৌসুমে ভারতের বিপক্ষে অনুষ্ঠিত সিরিজের প্রথম টেস্টে ৫/২৪ বোলিং পরিসংখ্যান গড়ে পুনরায় মাঠে ঝড় তোলেন। তার দূর্দান্ত বোলিংয়ে ভারত দল মাত্র ৩০.৩ ওভারেই ইনিংস শেষ করতে বাধ্য হয় যা প্রথমদিনের একটি অধিবেশনের অল্প কিছুসময় স্থায়ী হয়। ১৯৮৮-৮৯ মৌসুমে মেলবোর্নে স্বাগতিক অস্ট্রেলিয়ার বিপক্ষে দ্বিতীয় দিনের খেলা শেষ হবার পূর্বে স্টিভ ওয়াহ তাকে খেঁপিয়ে তোলেন। ঐদিনের খেলা শেষ হবার পর প্যাটারসন ক্ষেপে গিয়ে অস্ট্রেলীয়দের ড্রেসিং রুমে প্রবেশ করে পঞ্চম ও চূড়ান্ত দিনের প্রতিপক্ষের ব্যাটসম্যানদেরকে নাস্তানাবুদের কথা ঘোষণা করেন। অস্ট্রেলীয়রা জয়ের জন্য ৪০০ রানের লক্ষ্যমাত্রায় নেমে ১১৪ রানে অল-আউট হয়ে যায়। প্যাটারসন ঐ ইনিংসে পাঁচ-উইকেট পান ও খেলায় নয় উইকেট দখল করেন।

## অবসর
১৯৯২-৯৩ মৌসুমে অস্ট্রেলিয়া সফর শেষে দলীয় শৃঙ্খলা ভঙ্গের কারণে তাকে দল থেকে বাদ দেয়া হয়। ঐ সফরেই ওয়েস্ট ইন্ডিজ সর্বশেষ সিরিজ জয় করেছিল।

## তথ্যসূত্র

## আরও দেখুন
* কোর্টনি ওয়ালশ
* কার্টলি অ্যামব্রোস
* ওয়েস্ট ইন্ডিজ ক্রিকেট দল

## বহিঃসংযোগ
* 
* 

বিষয়শ্রেণী:১৯৬১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৮৭ ক্রিকেট বিশ্বকাপের ক্রিকেটার
বিষয়শ্রেণী:১৯৯২ ক্রিকেট বিশ্বকাপের ক্রিকেটার
বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার
বিষয়শ্রেণী:জ্যামাইকান ক্রিকেটার
বিষয়শ্রেণী:তাসমানিয়ার ক্রিকেটার
বিষয়শ্রেণী:ল্যাঙ্কাশায়ারের ক্রিকেটার
বিষয়শ্রেণী:অস্ট্রেলিয়ায় দেশত্যাগী জ্যামাইকান
বিষয়শ্রেণী:যুক্তরাজ্যে দেশত্যাগী জামাইকান
বিষয়শ্রেণী:ম্যানচেস্টার পারিশের ব্যক্তিত্ব
বিষয়শ্রেণী:জামাইকার ক্রিকেটার
পিউডিপাই

**ফেলিক্স আর্ভিড উলফ শেলবার্গ** ( ; ; জন্ম: ২৪শে অক্টোবর ১৯৮৯), অনলাইনে **পিউডিপাই** ( ) নামে অধিক পরিচিত, হলেন একজন সুইডিশ ইউটিউবার, কৌতুকাভিনেতা এবং ভিডিও গেম খেলোয়াড়-ভাষ্যকার; যিনি ইউটিউবে তার ভিডিও সামগ্রীর জন্য অধিক পরিচিত, যা প্রধানত লেট'স প্লে ধারাভাষ্য, ভ্লগ এবং কৌতুক নির্ভর অনুষ্ঠান।

১৯৮৯ সালের ২৪শে অক্টোবর তারিখে, শেলবার্গ সুইডেনের গোথেনবার্গ শহরে জন্মগ্রহণ করেন। শেলবার্গ গোথেনবার্গের চালমার্স ইউনিভার্সিটি অব টেকনোলজিতে শিল্প অর্থনীতি ও প্রযুক্তি ব্যবস্থাপনায় ডিগ্রি অর্জন করেন। ২০১০ সালে, বিশ্ববিদ্যালয়ে পড়াকালীন, তিনি পিউডিপাই নামে একটি ইউটিউব অ্যাকাউন্ট নিবন্ধন করেছিলেন। পরের বছর, তিনি ডিগ্রির ক্ষেত্রে আগ্রহ হারানোর পরে চালমার্স ইউনিভার্সিটি অব টেকনোলজি থেকে বাদ পড়েন; এই ঘটনায় তার পিতা-মাতার হতাশাগ্রস্থ হয়ে পড়েন। স্ক্যান্ডিনেভিয়ায় একটি বিজ্ঞাপনের সংস্থার সাথে একটি শিক্ষানবিসি অর্জনে ব্যর্থ হওয়ার পর, তিনি তার ইউটিউব চ্যানেলের জন্য ভিডিও তৈরির উপর মনোযোগ দেওয়ার সিদ্ধান্ত গ্রহণ করেছিলেন। তার ভিডিওগুলোর তহবিল অর্জনের জন্য, শেলবার্গ তার ফটোশপে নির্মিত কাজের মুদ্রণ বিক্রি শুরু করে এবং একটি হট ডোগ স্ট্যান্ডে কাজ করে। শেলবার্গ শীঘ্রই একটি দ্রুতবর্ধনশীল অনলাইন অনুসারী অর্জন করেন এবং ২০১২ সালের জুলাই মাসে, তার চ্যানেল এক মিলিয়ন গ্রাহক ছাড়িয়ে যায়।

## অভিনয়ের তালিকা

## গেমের তালিকা

## গানের তালিকা

## পুরস্কার

## নোট

## তথ্যসূত্র

## বহিঃসংযোগ

* 
* 
* সভেরিগেস রেডিও&nbsp;– ফেলিক্স "পিউডিপাই" শেলবার্গ

বিষয়শ্রেণী:পিউডিপাই
বিষয়শ্রেণী:জীবিত ব্যক্তি
বিষয়শ্রেণী:১৯৮৯-এ জন্ম
বিষয়শ্রেণী:সুয়েডীয় ইউটিউবার
বিষয়শ্রেণী:পুরুষ ইউটিউবার
বিষয়শ্রেণী:গেমিং ইউটিউবার
বিষয়শ্রেণী:ভিডিও ব্লগার
বিষয়শ্রেণী:ইউটিউব বিতর্ক
বিষয়শ্রেণী:ইউটিউব ভ্লগার
বিষয়শ্রেণী:সঙ্গীত ইউটিউবার
বিষয়শ্রেণী:স্ট্রিমি পুরস্কার বিজয়ী
বিষয়শ্রেণী:শর্টি পুরস্কার বিজয়ী
বিষয়শ্রেণী:ভিডিও গেম ভাষ্যকার
বিষয়শ্রেণী:ইংল্যান্ডে সুয়েডীয় প্রবাসী
বিষয়শ্রেণী:২১শ শতাব্দীর জনহিতৈষী
বিষয়শ্রেণী:ইংরেজি ভাষার ইউটিউব চ্যানেল
বিষয়শ্রেণী:পরাবাস্তব কৌতুক
বিষয়শ্রেণী:২০১০-এ চালু ইউটিউব চ্যানেল
বিষয়শ্রেণী:দাতব্য তহবিল সংগ্রহকারী (ব্যক্তি)
বিষয়শ্রেণী:সুয়েডীয় কৌতুকাভিনেতা
মৈথিলী উইকিপিডিয়া

**মৈথিলী উইকিপিডিয়া** হচ্ছে অনলাইন বিশ্বকোষ উইকিপিডিয়ার মৈথিলী ভাষার সংস্করণ।   অনুযায়ী এই উইকিপিডিয়ায় মোট টি নিবন্ধ,  জন ব্যবহারকারী,  জন প্রশাসক ও টি ফাইল আছে। মৈথিলী উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা  টি।

## তথ্যসূত্র

বিষয়শ্রেণী:ভাষা অনুযায়ী উইকিপিডিয়া
বিষয়শ্রেণী:২০১৪-এ প্রতিষ্ঠিত ইন্টারনেট সম্পত্তি
বিষয়শ্রেণী:ভারতে উইকিপিডিয়া
ফণিভুষণ দাশগুপ্ত

**ফনিভূষন দাশগুপ্ত** (২৭ ডিসেম্বর ১৯০৭ - ১২ ফেব্রুয়ারি, ১৯৪২) একজন ব্রিটিশ বিরোধী সশস্ত্র বিপ্লবী ও পত্রিকা সম্পাদক।

## প্রারম্ভিক জীবন
ফনিভূষণের জন্ম বরিশাল জেলার বানারীপাড়া উপজেলার খলিসাকোটাতে। পিতার নাম অক্ষয়কুমার দাশগুপ্ত। ডব্লিউ বি ইউনিয়ন ইনস্টিটিউশন থেকে ১৯২৪ সালে বিশেষ কৃতিত্বের সাথে ম্যাট্রিক এবং বরিশালের ব্রজমোহন কলেজ থেকে ১৯২৬ সালে আই.এ পাশ করেন। ছাত্রাবস্থাতেই গোপন বিপ্লবী সংগঠনে নাম লেখান।

## বিপ্লবী কর্মকাণ্ড
১৯২৮ খ্রিষ্টাব্দে সরস্বতী লাইব্রেরিতে কাজে যোগ দেন, পাশাপাশি শংকর মঠ ও বরিশালের বিবেক আশ্রমের সাথে জড়িত হয়ে পড়েন। যুগান্তর বিপ্লবী দলের সাপ্তাহিক পত্রিকা *'স্বাধীনতা*' সম্পাদনা করার অপরাধে তার জেল হয় ১৯২৮ খ্রিষ্টাব্দে। মুক্তি পেয়ে আবার মেছুয়াবাজার বোমা মামলায় গ্রেপ্তার হয়ে হিজলি ডিটেনশন ক্যাম্পে বিনাবিচারে আটক থাকেন কিছুকাল। হিজলি জেল থেকে পালালেও ১৯৩৪ সালে পূনরায় ধরা পড়েন এবং সিঙ্গা রাজনৈতিক ডাকাতির (সিঙ্গা গ্রামের একটি দোকান লুঠ করার সময় তার গুলিতে পাহারাদারের মৃত্যু হয়) মামলায় তার যাবজ্জীবন কারাদন্ড ও দ্বীপান্তরের আদেশ হয়। আন্দামানে সেলুলার জেলে বন্দী থাকার সময় তার স্বাস্থ্য চূড়ান্ত অবনতি ঘটে। তিনি মুক্তির জন্যে অনশন করেছিলেন।

## পরিবার
বিপ্লবী ফণিভূষণের স্ত্রী সুধারানী দাশগুপ্ত বহু পলাতক  বিপ্লবীকে আশ্রয় ও নিরাপত্তা দিয়েছেন। ফণিভূষণের পরিবার নানা রকম বিপর্যয় ও অর্থনৈতিক অসুবিধার সম্মুখীন হয়েছে। তার মৃত্যুর সময় একমাত্র পুত্র বিপ্লব দাশগুপ্তের বয়েস ছিল মাত্র ২ বছর। সুধারানী মারা যান ১৯৪৪ সালে।

## মৃত্যু
মুক্তিলাভ করলেও দীর্ঘ কারাজীবনে তার শরীর ভেঙ্গে গিয়েছিল, মানসিকভাবেও বিপর্যস্ত হয়ে যান। দুরারোগ্য যক্ষ্মা রোগে, বরিশালে নিজের বাড়িতে নিতান্তই অবহেলায়, লোকচক্ষুর আড়ালে মারা যান এই বিপ্লবী ১২ ফেব্রুয়ারি ১৯৪২ খ্রিষ্টাব্দে, মাত্র ৩৫ বছর বয়েসে।

## তথ্যসূত্র

বিষয়শ্রেণী:১৯০৭-এ জন্ম
বিষয়শ্রেণী:পূর্ববঙ্গে জন্ম
বিষয়শ্রেণী:১৯৪২-এ মৃত্যু
বিষয়শ্রেণী:বানারীপাড়া উপজেলার ব্যক্তি
বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
বিষয়শ্রেণী:সরকারি ব্রজমোহন কলেজের প্রাক্তন শিক্ষার্থী
বিষয়শ্রেণী:ডব্লিউ বি ইউনিয়ন ইনস্টিটিউশনের প্রাক্তন শিক্ষার্থী
বিষয়শ্রেণী:বরিশাল জেলার সক্রিয়কর্মী
দুর্ভিক্ষ

**দুর্ভিক্ষ** (রাক্ষুসে-আকাল) হল কোন এলাকার ব্যাপক খাদ্য ঘাটতি। সাধারণত ফসলহানি, যুদ্ধ, সরকারের নীতিগত ব্যর্থতা ইত্যাদি কারণে দুর্ভিক্ষ সংগঠিত হয়। এছাড়া প্রাকৃতিক দুর্যোগ, গবাদিপশুর মড়ক, পোকাড় আক্রমণ ইত্যাদি কারণেও দুর্ভিক্ষ সংগঠিত হয়।

১৭৭০ সালে বাংলাদেশে এক ভয়াবহ দুর্ভিক্ষ দেখা দিয়েছিল। সময়টি বাংলা ১১৭৬ সাল হওয়ায় এই দুর্ভিক্ষ ছিয়াত্তরের মন্বন্তর নামে পরিচিত হয়। অতি বৃষ্টি ও বন্যার কারণে কৃষি ফসলের ব্যাপক ক্ষতি হওয়ায় সমগ্র দেশজুড়ে চরম অর্থনৈতিক মন্দা দেখা দেয়। ত্রুটিপূর্ণ ভূমিরাজস্ব ব্যবস্থা ও খাদ্যবাজারে দালাল ফড়িয়া শ্রেণীর দৌরাত্ম্য্যের ফলে অবস্থা আরো শোচনীয় হয়ে পড়ে।

১৯৪৩ সালে বাংলাদেশে একটি ভয়াবহ দুর্ভিক্ষ দেখা দেয়। ১৩৫০ বঙ্গাব্দে (খ্রি. ১৯৪৩) এই দুর্ভিক্ষ হয়েছিল বলে এটি পঞ্চাশের মন্বন্তর নামে পরিচিত। ১৯৩৮ সাল থেকে কৃষি ফসলের উৎপাদন কমতে থাকে। তাছাড়া দ্বিতীয় বিশ্বযুদ্ধের মতো ঘটনাও এর পেছনে অন্যতম কারণ ছিল। জাপানি সেনাবাহিনীর হাতে বার্মার পতন হলে সেখান থেকে বিপুল পরিমাণ চাল আমদানি বন্ধ হয়ে যায়। এছাড়া যুদ্ধরত সেনাবাহিনীর সদস্যদের জন্য অতিরিক্ত খাদ্যশস্যের চাহিদা, অতিরিক্ত মুনাফাভোগীদের দৌরাত্ম্য এবং সরকারি অব্যবস্থাপনা এই দুর্ভিক্ষের অন্যতম কারণ। এই দুর্ভিক্ষে ৩.৫ মিলিয়ন মানুষ মৃত্যুবরণ করে। বিপুল সংখ্যক মানুষ কলকাতা শহরে মৃত্যুবরণ করে। উল্লেখ্য যে, এদের মধ্যে সবাই কলকাতা শহরের বাইরের বাসিন্দা ছিল।

১৯৭৫ সালে সদ্য স্বাধীনতাপ্রাপ্ত বাংলাদেশে দুর্ভিক্ষ দেখা দেয়। এটি ৭৫ এর দুর্ভিক্ষ নামে পরিচিত। সে সময়ে কয়েক লক্ষ মানুষ অনাহারে অথবা অপুষ্টিজনিত রোগে মারা যায়। ১৯৭৫ সালের মার্চ মাসে খাদ্যদ্রব্যের সরবরাহে ঘাটতি দেখা দিতে শুরু করে। চাল ও লবণের দাম সাধারণ মানুষের ক্রয় ক্ষমতার বাইরে চলে যায়। বিশেষ করে লবণের সরবরাহ একেবারেই কমে যায়। অনেক কৃষক কয়েক মৌসুমের ফসল আগ্রীম বিক্রি করে দিতে বাধ্য হয়। খাবার ও কাজের খোঁজে  প্রত্যন্ত অঞ্চল থেকে প্রচুর মানুষ ঢাকা শহরে ছুটে আসে। একই বছর ডিসেম্বর মাস থেকে দুর্ভিক্ষের প্রকোপ কমতে থাকে।  

বিংশ শতাব্দীতে আনুমানিক ৭০ মিলিয়ন মানুষ দুর্ভিক্ষের কারণে মারা যায়। ১৯৫৮-৬১ সালে চীনের মহাদুর্ভিক্ষে শুধুমাত্র চীনেই মারা যায় ৩০ মিলিয়ন মানুষ। বিংশ শতাব্দীর কয়েকটি উল্লেখযোগ্য দুর্ভিক্ষ হল, ১৯৬০ সালে বায়াফ্রা দুর্ভিক্ষ, ১৯৭০ সালে কাম্বোডিয়া দুর্ভিক্ষ, ১৯৯০ সালে উত্তর কোরিয়ার দুর্ভিক্ষ এবং ১৯৮৩-৮৪ সালে ইথোপিয়ার দুর্ভিক্ষ।

## তথ্যসূত্র

বিষয়শ্রেণী:জনসংখ্যা
বিষয়শ্রেণী:দুর্ভিক্ষ
বিষয়শ্রেণী:অপুষ্টি
মোহাম্মদ বদিউল আলম (বীর বিক্রম)

:*একই নামের অন্যান্য ব্যক্তিবর্গের জন্য দেখুন [[বদিউল আলম (দ্ব্যর্থতা নিরসন)]]।*
শহীদ **মোহাম্মদ বদিউল আলম** (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

## জন্ম ও শিক্ষাজীবন
মোহাম্মদ বদিউল আলমের জন্ম কিশোরগঞ্জ জেলার পাকুন্দিয়া উপজেলার উত্তরপাড়া গ্রামে। তার বাবার নাম আবদুল বারী এবং মায়ের নাম রওশন আরা খানম। তিনি ফৌদারহাট ক্যাডেট কলেজে পড়াশোনা করেছিলেন। ফৌজদারহাট ক্যাডেট কলেজের সপ্তম ব্যাচের ক্যাডেট নম্বর ১৬৪ ছিলেন বদিউল আলম। তিনি মাধ্যমিক পরীক্ষায় স্টার মার্কসহ প্রথম বিভাগে উত্তীর্ণ হন এবং উচ্চ মাধ্যমিকে কলা বিভাগে মেধা তালিকায় চতুর্থ স্থান অর্জন করেন। পরবর্তীতে ঢাকা বিশ্ববিদ্যালয় থেকে অর্থনীতিতে স্নাতক (সম্মান) এবং করাচি বিশ্ববিদ্যালয় থেকে স্নাতকোত্তর ডিগ্রি লাভ করেন। ১৯৭১ সালের মার্চ মাসে তিনি করাচি থেকে ঢাকায় ফিরে আসেন।https://shahidaltafmahmud.com/%E0%A6%B6%E0%A6%B9%E0%A7%80%E0%A6%A6-%E0%A6%AC%E0%A6%A6%E0%A6%BF/

## কর্মজীবন
ঢাকা বিশ্ববিদ্যালয়ে অধ্যয়নকাল থেকেই বদিউল আলম ‘বদি’ নামে পরিচিত ছিলেন। ছাত্র জীবন থেকেই তিনি ছাত্র রাজনীতিতে জড়িয়ে পড়ার কারণেই তাঁর এই পরিচিতি ছিল। মূলত পূর্ব পাকিস্তানের তৎকালীন ক্ষমতাসীন কনভেনশন মুসলিম লীগের ছাত্রসংগঠন ন্যাশনাল স্টুডেন্ট ফেডারেশন (এনএসএফ)-এর সঙ্গে তিনি সম্পৃক্ত ছিলেন।https://shahidaltafmahmud.com/%E0%A6%B6%E0%A6%B9%E0%A7%80%E0%A6%A6-%E0%A6%AC%E0%A6%A6%E0%A6%BF/

তিনি যে ছাত্রসংগঠনের সঙ্গে যুক্ত ছিলেন, সেই সংগঠন মুক্তিযুদ্ধের বিরোধী ছিল। মুক্তিযুদ্ধ শুরু হলে তিনি এতে যোগ দেওয়ার মনস্থির করেন তবে ভারতে যাননি। মুক্তিবাহিনীর ক্র্যাক প্লাটুনের সদস্যরা প্রশিক্ষণ নিয়ে ঢাকায় ফিরলে তিনি তাঁদের সঙ্গে যোগ দেওয়ার আগ্রহ প্রকাশ করেন। ক্র্যাক প্লাটুনের বেশির ভাগই ছিলেন তার পরিচিত। ধানমন্ডির অপারেশনের পর পাকিস্তান সেনাবাহিনী তাকে আটক করে ব্যাপক নির্যাতন চালায়। নির্যাতনে তিনি শহীদ হন।

## মুক্তিযুদ্ধে ভূমিকা
মুক্তিযুদ্ধে মোহাম্মদ বদিউল আলমের সহযোদ্ধা ছিলেন কাজী কামাল উদ্দীন (বীর বিক্রম)। ক্র্যাক প্লাটুনের ধানমন্ডি অপারেশনে করে তারা বিখ্যাত হয়ে যান। এ অভিযানে মুক্তিযোদ্ধাদের একটা লক্ষ্য ছিল ধানমন্ডির পাকিস্তান আর্মির একটা ক্যাম্প। সেখানে আক্রমণ করার পর অনেক সংঘর্ষ হয়। অপারেশন শেষে ক্র্যাক প্লাটুনের দলটি যাচ্ছিল নিজেদের আস্তানার দিকে। পথে গাড়িতে অ্যামিউনিশন ভর্তি ম্যাগজিনের ছিলো। গাড়ি চালাচ্ছিলেন হাবিবুল আলম (বীর প্রতীক)। দলের সদস্য আলম হঠাৎ বলে উঠলেন, ‘সামনে চেকপোস্ট’। গাড়িতে ছিলেন ছয়জন। বদি, হাবিবুল আলম, শফি ইমাম রুমী (বীর বিক্রম), সেলিম,  কামরুল হক স্বপন, (বীর বিক্রম) ও কাজী কামাল উদ্দীন। ধানমন্ডির ৪ কি ৫ নম্বর রোডে ছিলো দলটি। দুই দিকেই ছিল চেকপোস্ট। দলটি ঢুকে গেল চেকপোস্টের লাইনে। আস্তে আস্তে গাড়ি এগোতে থাকল। সবাই স্টেনগান নিয়ে প্রস্তুত। আলম গাড়ির গতি বাড়াতে থাকেন। এর মধ্যে এক পাকিস্তানি এক সৈনিক বলে উঠল, “রোকো, রোকো”। ফায়ার শুরু হলো। রুমী ফায়ার শুরু করে গাড়ির পেছনের কাচ ভেঙে। স্বপন ও বদি ডান দিকে ফায়ার করতে থাকে।’ এ আক্রমণের কিছুদিন পর পাকিস্তান সেনাবাহিনী তাকে আটক করে ব্যাপক নির্যাতন চালায়। নির্যাতনে তিনি শহীদ হন।

বদিউল আলম বদি ও তাঁর ক্রেক প্লাটুনের গেরিলা বন্ধুদের কাহিনী নিয়ে প্রখ্যাত কথাসাহিত্যিক ও চলচ্চিত্রকার হুমায়ূন আহমেদ একটি পূর্ণদৈর্ঘ্য চলচ্চিত্র 'আগুনের পরশমণি' নির্মাণ করেন।

## পুরস্কার ও সম্মাননা
* বীর বিক্রম

## তথ্যসূত্র

## বহি:সংযোগ

বিষয়শ্রেণী:বীর বিক্রম
বিষয়শ্রেণী:১৯৭১-এ শহীদ মুক্তিযোদ্ধা
বদিউল আলম (দ্ব্যর্থতা নিরসন)

**বদিউল আলম** নামটি নিম্নের ব্যক্তিবর্গকে নির্দেশ করতে পারেঃ

* বদিউল আলম, বীর উত্তম খেতাব প্রাপ্ত মুক্তিযোদ্ধা
* মোহাম্মদ বদিউল আলম, বীর বিক্রম খেতাব প্রাপ্ত মুক্তিযোদ্ধা
*বদিউল আলম (শিক্ষাবিদ) উপাচার্য
বোড়াল

**বোড়াল** হল পশ্চিমবঙ্গের দক্ষিণ চব্বিশ পরগনার অন্তর্ভুক্ত দক্ষিণ কলকাতার একটি পুরাতাত্ত্বিক স্থান। অধুনালুপ্ত প্রাচীন ভাগীরথী বা 'আদিগঙ্গা'র তীরে অবস্থিত বোড়াল গ্রাম একসময় (পাল ও সেন যুগে) সমৃদ্ধশালী বর্ধিষ্ণু গ্রাম ছিল। নানান প্রাকৃতিক বিপর্যয়ে গঙ্গার প্রবাহপথ পরিবর্তিত হলে দক্ষিণ চব্বিশ পরগণার অন্যান্য গ্রামের মতো বোড়ালও সুন্দরবনের উত্তরপ্রান্তের জঙ্গলের মধ্যে সমাধিস্থ হয়। গঙ্গার লুপ্ত খাতের ধারে বোড়ালের পথে প্রাচীন দেবালয় ও গঙ্গার ঘাট কিছুদিন আগেও বনাকীর্ণ অবস্থায় দেখা যেত। সত্যজিৎ রায়ের পথের পাঁচালী ছবির চিত্রগ্রহণ হওয়ার পরে বোড়াল গ্রাম অধিক পরিচিতি পায়।
## পুরাতাত্ত্বিক বৈশিষ্ট্য
অতীতে প্রাচীন ভাগীরথী বা 'আদিগঙ্গা' (বর্তমান 'টালির নালা' খাল) খিদিরপুর হয়ে গড়িয়া থেকে দক্ষিণ-পূর্বে বেঁকে কাকদ্বীপ পর্যন্ত গিয়ে, সেখান থেকে বর্তমান মুড়িগঙ্গার ধারা ধরে এগিয়ে ধবলাট ও মনসার দ্বীপের মধ্য দিয়ে প্রথমে পশ্চিমে, পরে দক্ষিণমুখী হয়ে সাগরদ্বীপের কাছে বঙ্গোপসাগরে মিলিত হত৷ গঙ্গার তীরবর্তী অন্যান্য গ্রামের মতো বর্ধিষ্ণু বোড়ালও গঙ্গার প্রবাহপথ পরিবর্তিত হলে ক্রমে ধ্বংসস্তুপে পরিণত হয়।

পরবর্তীকালে, দীঘি ও পুকুর কাটার সময় বোড়াল কয়েকটি পাথরের বিষ্ণুমূর্তি পাওয়া যায়; মূর্তির স্থূলত্ব দেখে এগুলিকে একাদশ-দ্বাদশ শতকেরও প্রাচীন (সম্ভবত পাল যুগের) বলে অনুমান করা হয়। বোড়ালের সুবৃহৎ সেনদীঘি (প্রায় ৪২ বিঘা বিস্তৃত), দক্ষিণের গোবিন্দপুর গ্রাম থেকে প্রাপ্ত সেনরাজা লক্ষ্মণসেনের তাম্রপট্টলিপি এবং মাটি খুঁড়ে পাওয়া অন্যান্য নিদর্শন বোড়ালকে সেন আমলের একটি বর্ধিষ্ণু সভ্যতাকেন্দ্র হিসাবে  ইঙ্গিত করে।
## ঐতিহাসিক নিদর্শন
বোড়ালের গ্রাম্য দেবদেবীর মধ্যে সর্বপ্রধান হলেন 'ত্রিপুরাসুন্দরী'। ধাতুময়ী মূর্তির পাদপীঠে পঞ্চদেবতা ব্রহ্মা, বিষ্ণু, মহেশ্বর, ঈশ্বর ও রুদ্ধের মূর্তি উৎকীর্ণ; তার উপর শিব শবরূপে শয়ান এবং শিবের নাভিপদ্মস্থিত পদ্মের উপর চতুর্ভূজা ত্রিনয়না ত্রিপুরাসুন্দরীর মূর্তি অধিষ্ঠিত। বোড়ালে 'বাবাঠাকুর' (ভিন্ননামে ধর্মঠাকুর) নামে দুটি দেববিগ্রহ আছে; একটি সেনদীঘির পূর্বকোণে (ত্রিপুরাসুন্দরীর ভৈরব হিসাবে পূজিত) এবং অপরটি সরলদীঘির কোণে। দেবীর অপরপ্রান্তে আছেন 'ককাই চণ্ডী'। আগে 'ডর মাকাল' (ডর মহাকাল) নামে এক দেবতার পূজার বহুল প্রচলন ছিল। বাবাঠাকুরের মূর্তি গড়ে পূজা এখনও সাধারণ লোকায়ত স্তরে প্রচলিত।

## তথ্যসূত্র

বিষয়শ্রেণী:পশ্চিমবঙ্গের প্রত্নস্থল
বিষয়শ্রেণী:বাংলার প্রত্নস্থল
বিষয়শ্রেণী:দক্ষিণ চব্বিশ পরগনা জেলা
সাংহাই বন্দর

**সাংহাই বন্দর** চীনের সাংহাই শহরে অবস্থিত একটি সমুদ্র বন্দর। এই বন্দরটি একটি গভীর জলের সমুদ্র বন্দর ও একটি নদী বন্দর নিয়ে গড়ে উঠেছে। বন্দরটি বর্তমানে বিশ্বের বৃহত্তম কন্টেইনার বন্দর। ২০১০ সালে সিঙ্গাপুর বন্দর কে অতিক্রম করে সবচ্যে বেশি কন্টেইনার পরিবহন করে। এটি ওই বছর ২৯.০৫ টিইউএস কন্টেইনার বহন করে বিপরীতে সিঙ্গাপুর বন্দর বহন করে এর অর্ধেক কন্টেইনার। ২০১৪ সালে সাংহাই বন্দর ৩৫ মিলিয়ন টিইউএস এর বেশি কন্টেইনার বহন করে।

## অবস্থান
সাংহাই বন্দরের সমুখ ভাগে রয়েছে পূর্ব চীন সাগর যা বন্দরের পূর্ব দিকে অবস্থিত ও দক্ষিণে রয়েছে হাংচৌ উপসাগর। বন্দরটিতে ইয়াংসি-কিয়াং নদী, হুয়াংপু নদী (যা ইয়াংতসে নদী প্রবেশ করে), এবং কুইয়ানং নদী অন্তর্ভুক্ত।

## প্রশাসক
সাংহাই বন্দর পরিচালনা করে সাংহাই আন্তর্জাতিক বন্দর গোষ্ঠি। এই গোষ্ঠী ২০০৩ সালে **সাংহাই বন্দর কর্তৃপক্ষ**  এর কাছ থেকে ক্ষমতা গ্রহণ করে। এই একটি বেসরকারি সংস্থা।এই সংস্থাযর সাংহাই পৌর সংস্থার ৪৪.২৩ শতাংশ অংশিদারীত্ব রয়েছে।বাকি অংশিদারীত্ব অন্য বেসরকারি সংস্থার কাছে রয়েছে।

## ইতিহাস
মিং রাজবংশের সময়,  বর্তমান সাংহাই শহরটি জিয়াংসু প্রদেশের অংশ (চচিয়াং প্রদেশের একটি ছোট অংশ) ছিল। সাংহাই ইউয়ান রাজবংশের একটি কাউন্টি আসন হয়ে উঠেছিল, তবে এটি তুলনামূলকভাবে একটি ছোট শহর ছিল।

ইয়াংতসে নদীর তীরে অবস্থানকারী এই অঞ্চলটি কোয়িং রাজবংশের কিয়ানোলং সম্রাটের রাজত্বকালে উন্নত উপকূলীয় বাণিজ্য কেন্দ্র হিসাবে উন্নীত হয়েছিল। ধীরে ধীরে, সাংহাই বন্দরটি নিংবো বন্দর এবং গুয়াংঝোর বন্দরকে অতিক্রম করে চীনের বৃহত্তম বন্দরে পরিণত হয়।

১৮৪২ সালে, সাংহাই একটি চুক্তিবদ্ধ বন্দর হয়ে ওঠে এবং এভাবে একটি উন্নয়নশীল আন্তর্জাতিক বাণিজ্যিক শহরে পরিণত হয়। ২০ শতকের প্রথম দিকে এটি পূর্ব এশিয়ায় বৃহত্তম শহর এবং বৃহত্তম বন্দর ছিল।

১৯৪৯ সালে, সাংহাইয়ের কমিউনিস্টরা ক্ষমতা দখলের সাথে বৈদেশিক বাণিজ্যের সম্পর্ক নাটকীয়ভাবে বন্ধ হয়েছিল। গণপ্রজাতন্ত্রী অর্থনৈতিক নীতি সাংহাইয়ের অবকাঠামো এবং পুঁজি উন্নয়ন উপর একটি মারাত্মক প্রভাব ছিল।

১৯৯১ সালে, কেন্দ্রীয় সরকার সাংহাইকে অর্থনৈতিক সংস্কারের সূচনা করতে দেয়। তখন থেকে সাংহাই বন্দর ক্রমবর্ধমান গতিতে বিকশিত হয়েছে। ২০০৫ সাল নাগাদ, ইয়াংশান গভীর জলের বন্দর ইয়াংশান দ্বীপপুঞ্জে নির্মিত হয়েছিল, এটি হংজ়ৌ উপসাগরীয় দ্বীপপুঞ্জের একটি গোষ্ঠী, যা সাংহাইয়ের সাথে ডংহাই সেতু দ্বারা সংযুক্ত। এই উন্নয়নের ফলে বন্দরটি পুরোন অগভীর জলের বন্দর ব্যবস্থার উপর নির্ভর কমায় এবং নিংবো-ঝাউহান বন্দরের নিকটবর্তী আরেকটি গভীর-জল বন্দর হিসাবে প্রতিদ্বন্দ্বিতা করার পরিকাঠাম পায়।

## বন্দর এলাকা
সাংহাই বন্দর প্রধান দুটি বন্দর দ্বারা গঠিত। এই বন্দরের কার্য পরিচালিত হয় তিনটি এলাকার উপর ভিত্তি করে।এই এলাকা গুলি হল-
* ইয়াংশান বন্দর-গভীর জলের বন্দর
* ইয়াংসি-কিয়াং নদী
* হুয়াংপু নদী

## অর্থনীতি

সাংহাই বন্দরটি ইয়াংসি-কিয়াং নদী অঞ্চলের জন্য গুরুত্বপূর্ণ সমুদ্র পরিবহন কেন্দ্র এবং বৈদেশিক বাণিজ্যের জন্য সবচেয়ে গুরুত্বপূর্ণ প্রবেশদার। বন্দরটির পশ্চাদ্ভূমির মধ্যে রয়েছে ইয়াংসি-কিয়াং নদী এলাকার অর্থনৈতিকভাবে উন্নততর আনহুই, জিয়াংসু, চচিয়াং এবং হনান প্রদেশগুলির ঘন জনসংখ্যার, উন্নত কৃষি ভিত্তিক এবং কৃষি খাতের আওতায় শক্তিশালী শিল্প ক্ষেত্র।
## উপাত্ত

## তথ্যসূত্র

## বহিঃসংযোগ

বিষয়শ্রেণী:চীনের বন্দর
অফিসার

থাম্ব|একজন অফিসার
**অফিসার** () হলেন একজন ব্যক্তি, যিনি কোন একটি প্রাতিষ্ঠানিক কর্তৃপক্ষের একটি গুরুত্বপূর্ণ পদে অবস্থান করেন।

## উদাহরণ
### সামরিক বাহিনী
* অফিসার (সশস্ত্র বাহিনী)

### জাহাজ নির্মাণ শিল্প
* চীফ ইঞ্জিনিয়ারিং অফিসার

### আইন প্রনয়ণকারী প্রতিষ্ঠান
* কাস্টমস অফিসার
* পুলিশ অফিসার
* সিকিউরিটি অফিসার

### সরকার ও রাজনীতি
* উপজেলা নির্বাহী অফিসার
* মেডিকেল অফিসার
* প্রিসাইডিং অফিসার
* রিটার্নিং অফিসার

### বাণিজ্য ও অন্যান্য
* ব্যাংক অফিসার
* ফার্স্ট অফিসার (যাত্রী বিমান)

বিষয়শ্রেণী:পেশা
বিষয়শ্রেণী:পুলিশের পদমর্যাদা
বিষয়শ্রেণী:ব্যবস্থাপনা পেশা
বিষয়শ্রেণী:কর্তৃত্বমূলক পদ
কাদাল দেসাম

***কাদাল দেসাম*** () ১৯৯৬ সালে মুক্তি পাওয়া একটি তামিল চলচ্চিত্র যেটির পরিচালনায় ছিলেন কাথির এবং প্রযোজনা করেন কে টি কুঞ্জুমন। এই চলচ্চিত্রে তারকা হিসেবে ছিলেন আব্বাস, বিনীত, তাবু, গায়ক এস. পি. বালসুব্রহ্মণ্যম, শ্রীবিদ্যা, চিন্নি জয়ন্ত এবং ভাদিভেলু। এ. আর. রহমান সঙ্গীত পরিচালনার দায়িত্বে ছিলেন এবং কে ভি আনন্দ ছিলেন সিনেমাটোগ্রাফির দায়িত্বে। ১৯৯৬ এর আগস্টে চলচ্চিত্রটি মুক্তি পায় চলচ্চিত্র-সমালোচকদের দ্বারা ধনাত্মক সাড়া পাওয়ার পর এবং ভালো বাণিজ্যিক সাফল্যও পায় চলচ্চিত্রটি। তেলুগু ভাষায় অনুবাদ করে এই চলচ্চিত্রটি 'প্রেমা দেসাম' নামে মুক্তি দেওয়া হয়েছিল আর হিন্দি ভাষায় অনুবাদকৃত সংস্করণটির নাম ছিল 'দুনিয়া দিলওয়ালো কি'। তেলুগু সংস্করণটি ভালো ব্যবসা করতে পারলেও হিন্দি সংস্করণটি পারেনি।
## কাহিনী

চেন্নাইয়ের রাজধানীতে ঐতিহ্যগত প্রতিদ্বন্দ্বিতাগুলি যথাক্রমে পাখাইয়াপ্পা ও লোওলা কলেজের ছাত্রদের মাঝে বিদ্যমান। কার্তিক (ভিনেথ) দরিদ্র এবং একটি অনাথ, যা পচাইয়াপ্পা কলেজে অধ্যয়ন করে, একটি ভাড়াটে রুমে বাস করে, বাসে ভ্রমণ করে, বেশ কয়েকজন বন্ধু সহ হ্যাং করে এবং তার ফুটবল দলের অধিনায়ক হয়। তিনি একটি ভাল কবি এবং তার স্বপ্ন মেয়ে সম্পর্কে daydreams হয়। অরুণ (আব্বাস), অন্যদিকে ধনী ও ধনী পরিবার থেকে আসে, লোয়লা কলেজে পড়াশোনা করে, নিজের গাড়ি চালায়, বন্ধুদের সংখ্যা বাড়িয়ে দেয় এবং ফুটবল দলের অধিনায়কও হয়। একটি কদর্য আন্তকসংযোগ দাঙ্গা মধ্যে অরুণ কার্তিক এর জীবন বাঁচায়। তাই ফেরার পর কার্তিক অরুণকে একটি ফুটবল খেলায় জিতিয়ে দেয় কারণ তিনি মনে করেন অরুণ সহজেই হারিয়ে যেতে পারে না। অরুন উপলব্ধি করেন যে বিজয় কার্তিকের বলিদানের বিজয়।

তারা ভাল বন্ধু হয়ে ওঠে, এবং তারা উভয় কলেজ রাস্তায় অন্যদের বন্ধুত্ব একটি ভাল উদাহরণ দেখান। নতুন মেয়ে দিব্য (তাবু) কলেজে যোগদান না হওয়া পর্যন্ত চলাচলে মসৃণ ছিল। উভয় ছেলের সাথে তার প্রেমে পড়ে যায়, কিন্তু তাদের কেউ বুঝতে পারে না যে তারা উভয়ে একই মেয়েকে ভালবাসে। ঘটনাগুলির একটি শৃঙ্খলে যখন তারা উপলব্ধি করে যে উভয় একই মেয়েকে ভালোবাসে, তাদের বন্ধুত্ব বিচলিত হয় এবং তারা একে অপরের সাথে যুদ্ধ করে। সিনেমাটির শেষ দেখায় কি দেবায়া তাদের একজনের সাথে ভালোবাসে এবং তাদের বন্ধুত্ব প্রভাবিত হবে কিনা। শেষ পর্যন্ত দেবী বলছেন যে তিনি তাদের উভয়েরই পছন্দ করেছেন কিন্তু এইভাবে অন্যকে হারানোর এবং তাদের বন্ধুত্বকে ব্যাহত করার জন্য একজনকে নির্বাচন করতে চান না। তাই এই সিনেমার সমাপ্তি ঘটে অরুণ এবং কার্তিক তাদের বন্ধুত্ব আবার ফিরে।
## অভিনয়ে
* বিনীত - কার্তিক
* আব্বাস - অরুণ
* তাবু - দিব্যা
* এস. পি. বালসুব্রহ্মণ্যম - দিব্যার বাবা
* শ্রীবিদ্যা - দিব্যার মা
* ভাদিভেলু - উইলসন
* চিন্নি জয়ন্ত - শিব
* কেভিন - রাজেশ
* চ্যাপলিন বলু - উইলসনের বন্ধু

## তথ্যসূত্র

## বহিঃসংযোগ
* 

বিষয়শ্রেণী:তামিল ভাষার চলচ্চিত্র
বিষয়শ্রেণী:১৯৯৬-এর চলচ্চিত্র
বিষয়শ্রেণী:১৯৯০-এর দশকের তামিল ভাষার চলচ্চিত্র
বিষয়শ্রেণী:ভারতীয় বন্ধু সম্পর্কিত চলচ্চিত্র
বিষয়শ্রেণী:এ. আর. রহমান সুরারোপিত চলচ্চিত্র
বিষয়শ্রেণী:চেন্নাইয়ে ধারণকৃত চলচ্চিত্র
বিষয়শ্রেণী:চেন্নাইয়ের পটভূমিতে চলচ্চিত্র
বিষয়শ্রেণী:ভারতীয় প্রণয়ধর্মী নাট্য চলচ্চিত্র
বিষয়শ্রেণী:মুম্বইয়ে ধারণকৃত চলচ্চিত্র
বিষয়শ্রেণী:ভারতীয় প্রণয়ধর্মী অ্যাকশন চলচ্চিত্র
বিষয়শ্রেণী:অন্য ভাষায় পুনর্নির্মিত তামিল চলচ্চিত্র
আবখাজীয় উইকিপিডিয়া

**আবখাজীয় উইকিপিডিয়া** হচ্ছে অনলাইন বিশ্বকোষ উইকিপিডিয়ার আবখাজীয় ভাষার সংস্করণ।   অনুযায়ী এই উইকিপিডিয়ায় মোট টি নিবন্ধ,  জন ব্যবহারকারী,  জন প্রশাসক ও টি ফাইল আছে। আবখাজীয় উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
## তথ্যসূত্র

## বহিঃসংযোগ
* আবখাজীয় উইকিপিডিয়া

বিষয়শ্রেণী:ভাষা অনুযায়ী উইকিপিডিয়া
বাংলাদেশ সিভিল সার্ভিস

**বাংলাদেশ সিভিল সার্ভিস** (সংক্ষিপ্ত রূপ **বিসিএস** নামে সর্বাধিক পরিচিতি) হলো বাংলাদেশ সরকারের সিভিল সার্ভিস। এটি প্রাক্তন পাকিস্তানের সেন্ট্রাল সুপিরিয়র সার্ভিসেস থেকে উদ্ভূত হয়েছে, যা উপনিবেশিক শাসনামলের ব্রিটিশ সম্রাজ্ঞী নিয়ন্ত্রিত ইন্ডিয়ান সিভিল সার্ভিসের উত্তরসূরি ছিল। স্বাধীনতার পর থেকে এটি সিভিল সার্ভিস অধ্যাদেশের দ্বারা বাংলাদেশ সিভিল সার্ভিস হিসাবে পরিচিতি হয়। এর মূলনীতি ও পরিচালনা পরিষদ বাংলাদেশ সরকারী কর্ম কমিশন কর্তৃক নির্ধারিত হয়। বিসিএস এর ক্যাডার সংখ্যা হলো ২৬টি।

## ইতিহাস
বেসামরিক আমলাতন্ত্রের এই অংশটি একটি উপনিবেশিক উত্তরাধিকার। ব্রিটিশরা ভারতীয় সিভিল সার্ভিস (আইসিএস) এর মাধ্যমে স্থানীয় জনগোষ্ঠীর শাসন করত এবং আইসিএসের বেশিরভাগ কর্মকর্তা ব্রিটিশ ছিলেন। এটি প্রারম্ভিক বিংশ শতাব্দীতে ছিলো যে ভারতীয়রাও ব্রিটিশদের বিরুদ্ধে প্রতিদ্বন্দ্বিতা শুরু করে এবং বেশিরভাগ ভারতীয়রা আইসিএস-তে এটি নির্মাণ করে। ১৯৪৭ সালে ভারতের বিভাজনে সেন্ট্রাল সুপেরিয়র সার্ভিসেস শব্দটিকে পাকিস্তানে ব্যবহার করা হতো এবং সর্ব-পাকিস্তান সার্ভিসের ধারণা অব্যাহত ছিলো। ১৯৭১ সালে স্বাধীনতা লাভের পর পরবর্তী সময়ে রাষ্ট্রপতি শেখ মুজিবুর রহমানের একটি আইন দ্বারা নবজাতক দেশের সরকার ব্যবস্থার উন্নয়নে বাংলাদেশ সিভিল সার্ভিস গঠিত হয়।

২০১৮ সালের ১৩ নভেম্বর পিএসসির সুপারিশক্রমে জনপ্রশাসন মন্ত্রণালয় ইকোনমিক ক্যাডারকে প্রশাসন ক্যাডারের সঙ্গে একীভূত করে গেজেট প্রকাশ করে। ফলে বিসিএস ক্যাডারের সংখ্যা ২৭টি থেকে কমে ২৬টি হয়।

## ক্যাডার
১৪ টি সাধারণ ও ১২ টি পেশাগত/কারিগরি, সর্বমোট ২৬ টি ক্যাডার রয়েছে।

;সাধারণ ক্যাডার
# বাংলাদেশ সিভিল সার্ভিস (প্রশাসন)
# বাংলাদেশ সিভিল সার্ভিস (পররাষ্ট্র)
# বাংলাদেশ সিভিল সার্ভিস (পুলিশ)
# বাংলাদেশ সিভিল সার্ভিস (আনসার)
# বাংলাদেশ সিভিল সার্ভিস (কর)
# বাংলাদেশ সিভিল সার্ভিস (শুল্ক ও আবগারি)
# বাংলাদেশ সিভিল সার্ভিস (নিরীক্ষা ও হিসাব)
# বাংলাদেশ সিভিল সার্ভিস (সমবায়)
# বাংলাদেশ সিভিল সার্ভিস (পরিবার পরিকল্পনা)
# বাংলাদেশ সিভিল সার্ভিস (খাদ্য)
# বাংলাদেশ সিভিল সার্ভিস (তথ্য)
# বাংলাদেশ সিভিল সার্ভিস (ডাক)
# বাংলাদেশ সিভিল সার্ভিস (রেলওয়ে পরিবহন ও বাণিজ্যিক)
# বাংলাদেশ সিভিল সার্ভিস (বাণিজ্য)

;প্রফেশনাল ক্যাডার
# বিসিএস (সড়ক ও জনপথ)
# বিসিএস (গণপূর্ত)
# বিসিএস (স্বাস্থ্য)
# বিসিএস (জনস্বাস্থ্য প্রকৌশল)
# বিসিএস (রেলওয়ে প্রকৌশল)
# বিসিএস (মৎস্য)
# বিসিএস (পশুসম্পদ)
# বিসিএস (কৃষি)
# বিসিএস (বন)
# বিসিএস (পরিসংখ্যান)
# বিসিএস (কারিগরি শিক্ষা)
#বিসিএস (সাধারণ শিক্ষা)

## পরীক্ষা পদ্ধতি

## আরও দেখুন
* নির্বাহী ম্যাজিস্ট্রেট

## তথ্যসূত্র

## বহিঃসংযোগ

বিষয়শ্রেণী:বাংলাদেশ সরকার
মুলাডুলি কলেজ

**মুলাডুলি কলেজ** বাংলাদেশের একটি উচ্চ মাধ্যমিক স্তরের শিক্ষাপ্রতিষ্ঠান।

## ইতিহাস
## অবস্থান
মুলাডুলি কলেজ ২০০২ সালে  বাংলাদেশের পাবনা জেলায় প্রতিষ্ঠিত একটি মহাবিদ্যালয়। ঈশ্বরদী উপজেলার মুলাডুলি ইউনিয়ন পরিষদের দক্ষিণ পার্শ্বে অবস্থিত।

## একাডেমিক কার্যক্রম

### ভর্তি প্রক্রিয়া
উচ্চ মাধ্যমিক পরীক্ষার পরে ফলাফলের ভিত্তিতে অনলাইনের মাধ্যমে আবেদন করতে হয়। তারপরে ফলাফল বিবেচনা করে ভর্তি প্রক্রিয়া করা হয়।

### আসন সংখ্যা
এই কলেজে মেধা তালিকা অনুসারে আসন সংখ্যা নির্বাচন করা হয়ে থাকে। মোট আসন সংখ্যা ৩২০।

## তথ্যসূত্র

## বহিঃসংযোগ
* রাজশাহী শিক্ষাবোর্ডের ওয়েবসাইট 

বিষয়শ্রেণী:পাবনা জেলার মহাবিদ্যালয়
বিষয়শ্রেণী:২০০২-এ প্রতিষ্ঠিত শিক্ষাপ্রতিষ্ঠান
ফাইন্ডিং ডোরি

***ফাইন্ডিং ডোরি*** ২০১৬ সালে মুক্তিপ্রাপ্ত মার্কিন থ্রিডি আনিমেটেড কমেডি-নাট্য চলচ্চিত্র। ছবিটি পরিচালনা করেছেন অ্যান্ড্রু স্ট্যান্টন এবং সহ-পরিচালক ছিলেন অ্যাঙ্গাস ম্যাকলেইন। ফাইন্ডিং ডোরি ২০০৩ সালে মুক্তিপ্রাপ্ত ফাইন্ডিং নিমো ছবির সিক্যুয়াল। ছবিটি যৌথভাবে প্রযোজনা করেছে ওয়াল্ট ডিজনি পিকচার্স ও পিক্সার অ্যানিমেশন স্টুডিও। এতে বিভিন্ন চরিত্রে কণ্ঠ দিয়েছেন এলেন ডিজেনেরিস, আলবার্ট ব্রুকস, হেইডেন রোলেন্স, এড ও'নেল, কেইটলিন উইলসন, টাই বারেল, ডায়ান কীটন, ইউজিন লেভি। ছবিতে দেখানো হয় ডোরি নামের একটি মাছ কীভাবে আবার তার পিতামাতার দেখা পায়।

*ফাইন্ডিং ডোরি* ছবিটির প্রিমিয়ার হয় এল ক্যাপিটান থিয়েটার, লস অ্যাঞ্জেলেস ৮ জুন, ২০১৬ এবং সারা যুক্তরাষ্ট্রে মুক্তি পায় ১৭ জুন, ২০১৬।

## কণ্ঠ
* এলেন ডিজেনেরিস - ডোরি
* আলবার্ট ব্রুকস - মারলিন
* হেইডেন রোলেন্স - নেমো
* এড ও'নেল - হ্যাঙ্ক
* ডায়ান কীটন - জেনি
* ইউজিন লেভি - চার্লি
* কেইটলিন উইলসন - ডেস্টিনি
* টাই বারেল - বেইলি
* ইদ্রিস এলবা - ফ্লুক
* ডোমিনিক ওয়েস্ট - রুডার
* বব পিটারসন - মিঃ রে
* অ্যান্ড্রু স্ট্যান্টন - ক্রাস
* বেনেট ড্যাম্যান প স্কুইর্ট
* বিল হেডার - স্ট্যান
* কেট ম্যাককিনন - স্ট্যানের স্ত্রী
* সিগোর্নে ওয়েভার - নিজে
* আলেকজান্ডার গোল্ড - কার্ল
* জন র‍্যাট্‌জেনবার্গার - বিল, কাকড়া
* টরবিন সান বুলক - জেরাল্ড
* উইলেম ডেফো - গিল

## তথ্যসূত্র

## বহিঃসংযোগ
* 
* 
* 
* 
* 
* 
* 

বিষয়শ্রেণী:২০১৬-এর চলচ্চিত্র
বিষয়শ্রেণী:২০১০-এর দশকের হাস্যরসাত্মক চলচ্চিত্র
বিষয়শ্রেণী:২০১০-এর দশকের রোমাঞ্চকর চলচ্চিত্র
বিষয়শ্রেণী:২০১৬-এর ত্রিমাত্রিক চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:মার্কিন রোমাঞ্চকর কমেডি চলচ্চিত্র
বিষয়শ্রেণী:কাল্পনিক মাছ
বিষয়শ্রেণী:অ্যান্ড্রু স্ট্যান্টন পরিচালিত চলচ্চিত্র
বিষয়শ্রেণী:অ্যান্ড্রু স্ট্যান্টনের চিত্রনাট্য
বিষয়শ্রেণী:থমাস নিউম্যানের সুরকৃত চলচ্চিত্র
বিষয়শ্রেণী:অ্যামনেসিয়া বিষয়ক চলচ্চিত্র
বিষয়শ্রেণী:মাছ বিষয়ক চলচ্চিত্র
বিষয়শ্রেণী:হাঙর বিষয়ক চলচ্চিত্র
বিষয়শ্রেণী:তিমি বিষয়ক চলচ্চিত্র
বিষয়শ্রেণী:ক্যালিফোর্নিয়ায় ধারণকৃত চলচ্চিত্র
বিষয়শ্রেণী:পিক্সারের অ্যানিমেটেড চলচ্চিত্র
বিষয়শ্রেণী:ওয়াল্ট ডিজনি পিকচার্স চলচ্চিত্র
বিষয়শ্রেণী:আইম্যাক্স চলচ্চিত্র
বিষয়শ্রেণী:ক্যালিফোর্নিয়ার পটভূমিতে চলচ্চিত্র
বিষয়শ্রেণী:২০১০-এর দশকের ইংরেজি ভাষার চলচ্চিত্র
বিষয়শ্রেণী:মার্কিন ধারাবাহিক চলচ্চিত্র
বিষয়শ্রেণী:পিক্সার অ্যানিমেটেড চলচ্চিত্র
বিষয়শ্রেণী:ত্রিমাত্রিক অ্যানিমেটেড চলচ্চিত্র
বিষয়শ্রেণী:ইংরেজি ভাষার হাস্যরসাত্মক রোমাঞ্চকর চলচ্চিত্র
বিষয়শ্রেণী:মার্কিন অভিযানধর্মী হাস্যরসাত্মক চলচ্চিত্র
১৯৮৩-এ বাংলাদেশ

গণপ্রজাতন্ত্রী বাংলাদেশ এর ১৯৮৩ সালের প্রধান ঘটনা প্রবাহ

## অবশ্যপালনীয়
* রাষ্ট্রপতি : আফম আহসানউদ্দিন চৌধুরী (১০ ডিসেম্বর পর্যন্ত) হুসেইন মুহাম্মদ এরশাদ (১১ ডিসেম্বর হইতে)
* প্রধানমন্ত্রী : পদ বিলুপ্ত ছিল
* প্রধান বিচারপতি : ফজলে কাদেরী মোহাম্মদ আবদুল মুনিম
## ঘটনাপঞ্জী
### মার্চ
* **২৭ মার্চ** : সিটি ব্যাংক লিমিটেড আনুষ্ঠানিক যাত্রা শুরু করে। 
### এপ্রিল
* **১৩ এপ্রিল** : ১২টি জাতীয় ট্রেড ইউনিয়নের শীর্ষস্থানীয় নেতাদের এক যৌথ সভার সিদ্ধান্তের ফলে দেশে ট্রেড ইউনিয়ন আন্দোলনের মূলধারা প্রতিষ্ঠিত হয়। 
### জুন
* **২৪ জুন** : ইন্টারন্যাশনাল ফিন্যান্স ইনভেস্টমেন্ট অ্যান্ড কমার্স ব্যাংক লিমিটেড নাম নিয়ে বাংলাদেশে বাণিজ্যিক ব্যাংকিং ব্যবসা শুরু করে। 
* **৩০ জুন** : পূবালী ব্যাংকের মালিকানা বেসরকারি মালিকদের নিকট হস্তান্তর করা হয় এবং এর নামকরণ হয় *পূবালী ব্যাংক লিমিটেড*।
### সেপ্টেম্বর
* **১৫ সেপ্টেম্বর** : উত্তরা ব্যাংক লিমিটেড ব্যাংকটিকে একটি লিমিটেড কোম্পানিতে পরিণত করা হয় এবং বেসরকারি খাতের শেয়ারহোল্ডারদের নিকট শেয়ার মালিকানা হস্তান্তর করা হয়। 
* **২০ সেপ্টেম্বর** : ১৯৮৩ খ্রিষ্টাব্দে ঢাকা জাদুঘরকে (বর্তমান বাংলাদেশ জাতীয় জাদুঘর) শাহবাগ এলাকায় নতুন ভবনে স্থানান্তর করা হয় ও **১৭ নভেম্বর** জাতীয় জাদুঘরের মর্যাদা দেয়া হয়। 
### নভেম্বর
* **১১ নভেম্বর** : হুসেইন মুহাম্মদ এরশাদ বাংলাদেশের রাষ্ট্রপতি হিসাবে দায়িত্ব গ্রহণ করে।
## কিছু অজানা দিনের ঘটনা
* ১৯৮৩ সালে প্রথম ইপিজেড চট্টগ্রাম রপ্তানি প্রক্রিয়াকরণ অঞ্চল প্রতিষ্ঠিত হয় চট্টগ্রামের পতেঙ্গায়। 
* ১৯৮৩ সাল হতে বাংলাদেশ মিলিটারি একাডেমিতে নিয়মিত কোর্সের সঙ্গে নৌ ও বিমান বাহিনীর জেন্টলম্যান ক্যাডেটদের প্রাথমিক সামরিক প্রশিক্ষণ প্রদান শুরু হয়। 
* ১৯৮৩-তে রাষ্ট্রায়ত্ত বস্ত্রশিল্প কারখানাগুলিকে বিরাষ্ট্রীয়করণের ব্যবস্থা নেওয়া। 
* ১৯৮৩ সালে প্রত্নতত্ত্ব অধিদপ্তর পুনর্গঠিত হয়ে এর পরিবর্তিত নাম করা হয় ‘প্রত্নতত্ত্ব ও জাদুঘর পরিদপ্তর’। এর প্রধান দপ্তর ঢাকায় এবং তৎকালীন ৪টি বিভাগ ৪টি আঞ্চলিক পরিচালক দপ্তর স্থাপিত হয়। 
* ১৯৮৩ সালে মিনারচত্বরের কিছুটা বিস্তার ঘটিয়ে শহীদ মিনারটিকে বর্তমান অবস্থায় নিয়ে আসা হয়। 
* ১৯৮৩ সালে বাংলাদেশ ক্রীড়া শিক্ষা প্রতিষ্ঠানটিকে বাংলাদেশ যুব ও ক্রীড়া মন্ত্রণালয়ের অধীনে একটি স্বায়ত্বশাসিত সংস্থা হিসেবে আত্মপ্রকাশ করে।
* ১৯৮৩ সালে জনস্বাস্থ্য ইনস্টিটিউট ইউনিসেফের সহযোগিতায় রংপুর জেলার জলঢাকা উপজেলায় গলগন্ড ও আয়োডিনঘটিত অন্যান্য অসুস্থতা প্রশমনের ৮০,০০০ লোককে লেপিওডল ইনজেকশন দেয়। 
## মৃত্যু
* ১ ফেব্রুয়ারি: হৃদরোগ জনিত কারণে বাংলাদেশী আইনজীবী ও রাজনীতিবিদ দেওয়ান আব্দুর রব চৌধুরীর মৃত্যু।
* ১ এপ্রিল: বাংলাদেশী কবি, সাংবাদিক ও সমালোচক হাসান হাফিজুর রহমান মস্কো সেন্ট্রাল ক্লিনিকাল হসপিটালে মৃত্যুবরণ করেন।
* ১০ নভেম্বর: অন্তর্দলীয় কোন্দলে জনসংহতি সমিতি ও শান্তিবাহিনীর নেতা মানবেন্দ্র নারায়ণ লারমা নিহত হয়।

## আরও দেখুন
* ১৯৮৩ সালের বাংলাদেশী চলচ্চিত্রের তালিকা
* বাংলাদেশের ইতিহাসের সময়রেখা
## তথ্যসূত্র

## বহিঃসংযোগ
জায়লস্কর ইউনিয়ন

**জায়লস্কর** বাংলাদেশের ফেনী জেলার অন্তর্গত দাগনভূঞা উপজেলার একটি ইউনিয়ন।

## আয়তন
জায়লস্কর ইউনিয়নের আয়তন ২২.০৮ বর্গ কিলোমিটার।

## জনসংখ্যা
২০১১ সালের পরিসংখ্যান অনুযায়ী জায়লস্কর ইউনিয়নের লোকসংখ্যা ৪১,৫৬৬ জন।

## অবস্থান ও সীমানা
দাগনভূঞা উপজেলার পূর্বাংশে জায়লস্কর ইউনিয়নের অবস্থান। এ ইউনিয়নের দক্ষিণে মাতুভূঁইয়া ইউনিয়ন, পশ্চিমে পূর্ব চন্দ্রপুর ইউনিয়ন ও রাজাপুর ইউনিয়ন, উত্তরে ফেনী সদর উপজেলার পাঁচগাছিয়া ইউনিয়ন এবং পূর্বে ফেনী সদর উপজেলার বালিগাঁও ইউনিয়ন অবস্থিত।

## প্রশাসনিক কাঠামো
জায়লস্কর ইউনিয়ন দাগনভূঞা উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম দাগনভূঞা থানার আওতাধীন। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ। এটি ১৬টি মৌজায় বিভক্ত। এ ইউনিয়নের গ্রামগুলো হল:
* খুশীপুর
* উত্তর নেয়াজপুর
* দক্ষিণ নেয়াজপুর
* উত্তর লালপুর
* দক্ষিণ লালপুর
* আলামপুর
* 
* ধর্মপুর
* সোনাপুর
* আহম্মদপুর
* ওমরপুর
* এনায়েতপুর
* রামচন্দ্রপুর
* মাছিমপুর
* বারাহিগোবিন্দ
* পূর্ব রামচন্দ্রপুর
* উত্তর জায়লস্কর
* দক্ষিণ জায়লস্কর
* মাছিমপুর
* ইয়ার নূরুল্লাপুর

## শিক্ষা ব্যবস্থা
এই ইউনিয়নে শিক্ষার হার ৬১.০১%। ১৫ টি সরকারি প্রাথমিক বিদ্যালয়, ৬ টি উচ্চ বিদ্যালয়, ৫ টি মাদ্রাসা রয়েছে।
### শিক্ষা প্রতিষ্ঠান
* বারা‌হি গু‌ণি উচ্চ বিদ্যালয়    https://www.facebook.com/BGHS.Bangladesh/
* জায়লস্কর উচ্চ বিদ্যালয়
* মুঈনীয়া চিশতীয়া স্কুল এন্ড কলেজ
* সিলোনিয়া হাই স্কুল 
* সিলোনিয়া ফাজিল মাদরাসা
* এস.এ. সরকা‌রি প্রাথ‌মিক বিদ্যালয়
* দক্ষিণ জায়লস্কর সরকা‌রি প্রাথ‌মিক বিদ্যালয়

## যোগাযোগ ব্যবস্থা

## খাল ও নদী

## হাট-বাজার
জায়লস্কর ইউনিয়নের প্রধান হাট-বাজার ৪টি।
১.সিলোনিয়া বাজার

## দর্শনীয় স্থান
হাজেরা খাঁ দিঘি (আজরাইল দিঘি) আলামপুর

## জনপ্রতিনিধি
* বর্তমান চেয়ারম্যান: মামুনুর রশিদ মিলন

## আরও দেখুন
* দাগনভূঞা উপজেলা
* দাগনভূঞা থানা
* ফেনী জেলা

## তথ্যসূত্র

## বহিঃসংযোগ

বিষয়শ্রেণী:দাগনভূঞা উপজেলার ইউনিয়ন
বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
মেঘমল্লার (রাগ)

**মেঘমল্লার** (বা **মেঘ মল্লার** হিসেবে লেখা হয়) হলো একটি হিন্দুস্থানী শাস্ত্রীয় রাগ। এটির নাম আহরিত হয়েছে সংস্কৃত শব্দ মেঘ থেকে। কিংবদন্তি অনুসারে, এই রাগ যে এলাকায় গাওয়া হয় সেখানে এই রাগ বৃষ্টি নিয়ে আসে। মেঘমল্লারের অনুরূপ একটি রাগ হল মেঘ।

## তথ্যসূত্র

* Conway, Neil & Briner, Rob B. *Indian Culture: A Critical Understanding of Theory and Research*. Oxford, UK: Oxford University Press, (2005)

## বহিঃসংযোগ
* Film Songs in Rag Megh Malhar 

বিষয়শ্রেণী:রাগ
বিষয়শ্রেণী:হিন্দুস্তানি রাগ
বিষয়শ্রেণী:ভারতীয় সঙ্গীত
জেমস বন্ড (পক্ষিবিজ্ঞানী)

**জেমস বন্ড** (জানুয়ারি ৪, ১৯০০ – ফেব্রুয়ারি ১৪, ১৯৮৯) একজন সুপরিচিত আমেরিকান পক্ষীবিদ ছিলেন। তিনি ক্যারিবিয়ান পাখিদের উপর গবেষণার জন্য বিখ্যাত হন। সাহিত্যিক ইয়ান ফ্লেমিং তার উপন্যাসের জেমস বন্ড চরিত্রটি তার নাম থেকে নিয়েছিলেন।

## জেমস বন্ড চরিত্রে নামকরণ

ইয়ান ফ্লেমিং, যিনি পাখি দেখতে প্রচুর পছন্দ করতেন। তখন তিনি জ্যামাইকায় থাকতেন। তখন বন্ডের পাখি বিষয়ক বইটি তিনি পড়েন এবং বইটির লেখক বন্ডের নামটি তিনি তার প্রকাশিত ক্যাসিনো রয়েল উপন্যাসের জন্য নির্বাচিত করেন।
## তথ্যসূত্র

## বহিঃসংযোগ
*

বিষয়শ্রেণী:১৯০০-এ জন্ম
বিষয়শ্রেণী:১৯৮৯-এ মৃত্যু
বিষয়শ্রেণী:পক্ষিবিজ্ঞানী
বিষয়শ্রেণী:মার্কিন পক্ষীবিদ
বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী
আনোয়ার হোসেন (ছাত্র নেতা)

:*একই নামের অন্যান্য ব্যক্তিবর্গের জন্য দেখুন [[আনোয়ার হোসেন]]।*

**আনোয়ার হোসেন** (১৯৩০ - ২৪ এপ্রিল, ১৯৫০) একজন বাংলাদেশের ছাত্র আন্দোলন, তেভাগা আন্দোলন, সাম্যবাদী আন্দোলনের নেতা, কুশলী তার্কিক, শিল্প-সাহিত্যে আগ্রহী একজন শহীদ বিপ্লবী। ১৯৫০ সালের ২৪ এপ্রিল রাজশাহীর খাপড়া ওয়ার্ড গণহত্যায় পুলিশ জেলের ভেতরে আরও ছয়জন রাজবন্দীর সঙ্গে তাকেও হত্যা করে। রণেশ দাশগুপ্ত তাঁর দ্বিতীয় গ্রন্থ *আলো দিয়ে আলো জ্বালা* উৎসর্গ করেন আনোয়ার হোসেনকে।

## প্রারম্ভিক জীবন
তার জন্ম হয় তৎকালীন খুলনা জেলায়। দরিদ্র বিধবা মায়ের একমাত্র সন্তান আনোয়ার মেধাবী ছাত্র ছিলেন। প্রগতিশীল ছাত্র আন্দোলনে সুবক্তা হিসেবে পরিচিতি ছিল। অসাম্প্রদায়িক চেতনা সম্পন্ন যুক্তিবাদী আনোয়ারকে মুসলিম লিগের নেতারা দলে টানার চেষ্টা করে ব্যর্থ হন। তিনি মার্ক্সবাদী চিন্তায় আগ্রহী ছিলেন।

তিনি সাতক্ষীরা জেলার বুধহাটা সরকারি প্রাথমিক বিল্যায়ল থেকে প্রাথমিক ও বুধহাটা বিবিএম কলেজিয়েট স্কুল থেকে মাধ্যমিক পর্যায়ে লেখাপড়া সম্পূর্ণ করেন।

## জেল জীবন
১৯৪৯ সালে কমিউনিস্ট আন্দোলনে যোগ দিয়ে ঢাকা জেলে যান। কম বয়েসের কারণে ছাড়া পেলেও পরের বছর আবার গ্রেপ্তার হয়ে রাজসাহী জেলে প্রেরিত হহন তরুন আনোয়ার। এসময় জেলের ভেতরেই মার্কসবাদ সংক্রান্ত সাহিত্য, মাক্সিম গোর্কির লেখা পড়েন। বাংলা ও বিশ্বসাহিত্য ভাল দখল ছিল তার। গান রচনা করতে পারতেন। ব্যাঙ্গাত্বক গান লিখে জেলে কর্মচারী ও ডাক্তারদের দুর্ব্যবহারের প্রতিবাদ করেছেন। জেলবন্দী কমিউনিস্ট নেতা কর্মীদের সাথে উপযুক্ত রাজবন্দীর মর্যাদা, ভালো খাবারের দাবীতে অনশনে অংশগ্রহণ করেন।

## মৃত্যু
১৯৫০ সালের ২৪ এপ্রিল রাজশাহী সেন্ট্রাল জেলে আটজন রাজবন্দীকে কনডেমড সেল বা ফাঁসির আসামীর নির্জন সেলে আটকে রাখলে তীব্র বিক্ষোভে সামিল হন বাকি বন্দীরা। তাদের কুখ্যাত খাপড়া ওয়ার্ডে পাঠানো হয়। জেলার বিলের নির্দেশে বাইরে থেকে নির্মমভাবে গুলি চালায় কারারক্ষীরা। এর ফলে শহীদ হন তরুন সাম্যবাদী কর্মী আনোয়ার হোসেন। তার সাথে শহীদ হন আরও ছয়জন। শ্রমিক নেতা বিজন সেন, সুধীন ধর, হানিফ সেখ, দিলওয়ার হোসেন, তেভাগা আন্দোলনের প্রবীন নেতা কম্পরাম সিং, ছাত্র সংগঠক সুখেন ভট্টাচার্য। বাকি সমস্ত বন্দীরা মারা না গেলেও মারাত্মকভাবে আহত হন। পুলিশ রক্তাপ্লুত বন্দীদের ওপর পুনরায় লাঠিচার্জ করে।

## তথ্যসূত্র

বিষয়শ্রেণী:বাংলাদেশী সাম্যবাদী
বিষয়শ্রেণী:বাংলাদেশী মার্ক্সবাদী
বিষয়শ্রেণী:১৯৩০-এ জন্ম
বিষয়শ্রেণী:১৯৫০-এ মৃত্যু
বিষয়শ্রেণী:সাতক্ষীরা জেলার ব্যক্তি
বিষয়শ্রেণী:ছাত্র রাজনীতি
চিলিন

চীনের উত্তর-পূর্ব অংশে **চিলিন** প্রদেশ অবস্থিত। চিলিন প্রদেশের পূর্বে লিয়াওনিং প্রদেশ, উত্তর কোরিয়া ও রাশিয়া, পশ্চিমে ইনার মঙ্গোলিয়া স্বায়ত্বশাসিত অঞ্চল হিসেবে এবং উত্তরে হেইলংজিয়াং প্রদেশের সাথে সীমান্ত রয়েছে।
## ভৌগোলিক অবস্থান
বাইয়ুন পর্বত চিলিন প্রদেশের সর্বোচ্চ শৃঙ্গ যার উচ্চতা ২৬৯১ মিটার। চিলিনহাদা, লংগান এবং ঝাং গুয়াংকাই হলো চিলিনের অন্যান্য পর্বতমালা।
ঈয়ালু নদী ও টুমেন চিলিনের দক্ষিণ-পশ্চিমে বয়ে যাওয়া নদী এগুলো উত্তর কোরিয়ার সাথে সীমান্তের কাজ করছে।
সিপিং, চিলিন শহর, বাইচেং, চ্যাংচুন সংগিয়ুন, ঈয়ানজি, টংহুয়া এবং লিয়াওইউয়ান হলো অন্যান্য শহরগুলোর মধ্যে অন্যতম।
## জলবায়ু
মহাদেশীয় মৌসুমী জলবায়ুর প্রভাবে চিলিনে ৩৫০ থেকে ১০০০ মি.মি. বৃষ্টিপাত হয় এবং প্রদেশের শীতকাল তীব্রতাসম্পন্ন। 
## অর্থনীতি
চিলিন মূলত কৃষিজাত উৎপন্নকারী প্রদেশ এবং এখানে ভুট্টা, ধান এবং সরগাম জন্মে। ইয়ানবিয়ান জেলায় ধান চাষ প্রধান অর্থকরী ফসল। পশ্চিম চিলিন ভেড়া পালনের জন্য বিখ্যাত।
শিল্পের মধ্যে অটোমোবাইল, বহনকারী ট্রেন এবং এলয় শিল্প বিখ্যাত।
২০০৭ সালে চিলিনের জিডিপি ৫২২.৬ বিলিয়ন ছিল যেটা চীনের জাতীয় অর্থনীতিতে ২২ তম স্থান। মাথাপিছু উপার্জন ছিল ১৯,১৬৮ ইউয়ান।
চিলিনে প্রধান ভ্রমণযোগ্য স্থানসমূহ
ভিজিটররা আসতে পারেন ওয়ান্ডু, গুংনা দুর্গ, গোগুরিও সাইট ও সমাধি এবং পিরামিডাকৃতি সমাধি ইউনেস্কো ওয়ার্ল্ড হেরিটেজ সাইটের অন্তর্ভুক্ত। প্রাকৃতিক দৃশ্যের জন্য জনপ্রিয় ভ্রমণ স্থান বায়েকডু পর্বত সেইসাথে রয়েছে লেক হ্যাভেন যেটা উত্তর কোরিয়ার সাথে সীমান্তচিহ্নিত।
যদি আপনার সময় থাকে তবে আপনার ইয়ানবিয়ান কোরীয় স্বায়ত্বশাসিত জেলায় আসা উচিত যেখানে বালহাই রাজ্যের প্রাচীন রাজকীয় সমাধি রয়েছে, লংতাউ পর্বতেও সমাধি রয়েছে যেমন প্রিন্সেস ঝেন জিয়াও এর সমাধিসৌধ।

## টীকা

## তথ্যসূত্র

বিষয়শ্রেণী:চীনের প্রদেশ
বিষয়শ্রেণী:মাঞ্চুরিয়া
বিষয়শ্রেণী:গণপ্রজাতন্ত্রী চীনের প্রদেশ
কাজী আকমল আলী

**কাজী আকমল আলী** (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
কাজী আকমল আলীর জন্ম ব্রাহ্মণবাড়িয়া জেলার নবীনগর উপজেলার রতনপুর ইউনিয়নের যশাতুয়া গ্রামে। তার বাবার নাম আকামত আলী এবং মায়ের নাম মরিয়ম খাতুন। তার স্ত্রীর নাম খোদেজা বেগম। এ দম্পতির পাঁচ ছেলে। 

## কর্মজীবন
পাকিস্তান সেনাবাহিনীর দ্বিতীয় ইস্টবেঙ্গল রেজিমেন্টে কাজী আকমল আলী চাকরি করতেন। মুক্তিযুদ্ধ শুরু হলে যুদ্ধে যোগ দেন। প্রতিরোধযুদ্ধ শেষে কিছুদিনের জন্য ভারতে আশ্রয় নেন। পরে মুক্তিবাহিনীর ৩ নম্বর সেক্টর হেডকোয়ার্টার থেকে তার নেতৃত্বে মুক্তিযোদ্ধাদের একটি দল পাঠানো হয় দেশের অভ্যন্তরে। তিনি তার দল নিয়ে নরসিংদী ও এর আশপাশের এলাকায় পাকিস্তান সেনাবাহিনীর বিভিন্ন অবস্থানে কয়েকটি অপারেশন করেন। উপর্যুপরি অ্যামবুশ পরিচালনা করে পাকিস্তানি সেনাদের বিপর্যস্ত করেন এ মুক্তিযোদ্ধা দলটি। কাজী আকমল আলী বেশির ভাগ সময় সহযোদ্ধাদের নিয়ে দেশের অভ্যন্তরেই অবস্থান করতেন। তার অধীনে ছিল প্রায় শতাধিক মুক্তিযোদ্ধা। তারা বেশিরভাগ ছিলেন গণবাহিনীর যোদ্ধা। স্বাধীন হওয়ার পর সেনাবাহিনীর চাকরি থেকে ১৯৮৪ সালে অবসর নেন তিনি। তখন তার পদবি ছিল সুবেদার মেজর।

## মুক্তিযুদ্ধে ভূমিকা
১৯৭১ সালের ২০ বা ২১ অক্টোবর নরসিংদী জেলার অন্তর্গত কিশোরগঞ্জ জেলার সীমান্তে অবস্থিত মনোহরদীতে পাকিস্তান সেনাবাহিনীর ক্যাম্পে মুক্তিযোদ্ধারা অতর্কিতে আক্রমণ চালায়। তাদের নেতৃত্বে কাজী আকমল আলী। এ সময় মুক্তিযোদ্ধাদের সঙ্গে যোগ দিলেন পাকিস্তান সেনাবাহিনীর বাঙালি সহযোগী কয়েকজন। আক্রমণে দিশাহারা হয়ে যায় পাকিস্তানি সেনারা। কয়েক ঘণ্টার তুমুল যুদ্ধে নিহত হয় বেশ কয়েকজন পাকিস্তানি সেনা। এরপর তারা পালাবার পথ খুঁজতে থাকলেও ব্যর্থ হয় এবং আত্মসমর্পণ করে মুক্তিযোদ্ধাদের কাছে। মুক্তিযুদ্ধের মাঝামাঝি সময় থেকে মনোহরদী থানা সদরে ছিল পাকিস্তানি সেনাবাহিনীর ক্যাম্প। তাদের সঙ্গে ছিলেন একদল বাঙালি ইপিআর সেনা। এই ইপিআর সেনাদের ২৫ মার্চের পর পাকিস্তানি সেনারা বন্দী করেছিল। পরে তাদের কিছু অংশকে নিয়োগ করা হয় ঢাকা ও নরসিংদী জেলার বিভিন্ন থানায়। মনোহরদী থানায়ও ছিলেন এমন কিছু বাঙালি ইপিআর সদস্য।
পাকিস্তান সেনাবাহিনীর ক্যাম্পে আক্রমণের আগে মুক্তিযোদ্ধারা গোপনে যোগাযোগ করেন ওই ইপিআর সদস্যদের সঙ্গে। বাঙালি ইপিআররা প্রতিশ্রুতি দেন মুক্তিযোদ্ধারা যখন আক্রমণ চালাবেন, তখন তাদের পক্ষে থাকবেন। এরপর মুক্তিযোদ্ধারা কাজী আকমল আলীর নেতৃত্বে পাকিস্তান সেনাবাহিনীর ক্যাম্প অবরোধ করেন। যুদ্ধ শুরু হলে বাঙালি ইপিআর সদস্যরা পক্ষত্যাগ করে মুক্তিযোদ্ধাদের সঙ্গে যোগ দেন। বাঙালি ইপিআররা পক্ষত্যাগ করায় পাকিস্তান সেনাবাহিনীর প্রতিরক্ষা অবস্থান দুর্বল হয়ে যায়। সেদিনের আক্রমণে কয়েক ঘণ্টা ধরে সেখানে যুদ্ধ হয়। যুদ্ধে পাকিস্তান সেনাবাহিনীর ২৫ জন সেনা নিহত হয়। ১১ জন মুক্তিযোদ্ধাদের কাছে আত্মসমর্পণ করে। মনোহরদীর যুদ্ধে কাজী আকমল আলী কৌশলী ও প্রশংসনীয় ভূমিকা পালন করেন। 

## পুরস্কার ও সম্মাননা
* বীর প্রতীক

## তথ্যসূত্র

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
ননীগোপাল দেব

**ননীগোপাল দেব** (১৯১৩—৩ জুন ১৯৭৯) একজন চট্টগ্রাম অস্ত্রাগার লুন্ঠনে অংশগ্রহণকারী, ভারতের স্বাধীনতা আন্দোলনকারী বাঙালি বিপ্লবী।

## প্রারম্ভিক জীবন
ননীগোপাল দেবের আদি বাড়ি বাংলাদেশের কুমিল্লা জেলায়। পিতা চন্দ্রমোহন দেব কর্মসূত্রে চট্টগ্রাম এলে তিনি সেখানে স্কুলে পড়তেন।

## বিপ্লবী কর্মকাণ্ড
স্কুলে পড়াকালীন মাস্টারদা সূর্য সেনের অনুপ্রেরণায় বিপ্লবী দলে যোগ দিয়েছিলেন। ১৮ এপ্রিল ১৯৩০ অস্ত্রাগার দখলে অক্সিলিয়ারি ফোর্স থেকে অংশগ্রহণ করেন তিনি। চারদিন পর ২২ এপ্রিল জালালাবাদ পাহাড়ে ব্রিটিশ বাহিনীর বিরুদ্ধে সম্মুখ সমরে জয়লাভ করেন বিপ্লবীরা। তিনি দেড় মাস পলাতক জীবন যাপন করার পর কুমিল্লা থেকে গ্রেপ্তার হন। দু বছর বিচার চলার পর মুক্তি পাওয়ার সাথে সাথেই পুলিস পুনরায় আটক করে ও বিনাবিচারে বন্দী করে রাখে। ১৯৩৮ সালে মুক্তি পান।

## মৃত্যু
৩ জুন ১৯৭৯ মারা যান বিপ্লবী ননীগোপাল দেব।

## তথ্যসূত্র

বিষয়শ্রেণী:১৯১৩-এ জন্ম
বিষয়শ্রেণী:১৯৭৯-এ মৃত্যু
বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
আভার উইকিপিডিয়া

**আভার উইকিপিডিয়া** হচ্ছে অনলাইন বিশ্বকোষ উইকিপিডিয়ার আভার ভাষার সংস্করণ।   অনুযায়ী এই উইকিপিডিয়ায় মোট টি নিবন্ধ,  জন ব্যবহারকারী,  জন প্রশাসক ও টি ফাইল আছে। আভার উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।

## তথ্যসূত্র

## বহিঃসংযোগ
* আভার উইকিপিডিয়া

বিষয়শ্রেণী:ভাষা অনুযায়ী উইকিপিডিয়া